text:
KVF - RøddinLive 13: 17 ára gomul fekk fosturtøku - 11. dec 2015 (55.min)
Samrøða við 21 ára gamla gentu, ið fekk framt eina fosturtøku sum 17 ára gomul.
(0.00 - 8.17.min).
Katrin Kallsberg, serlækna í kvinnusjúkum og burðarhjálp greiðar frá um hvussu ein fosturtøka fer fram.
(8.17 - 16.31.min)
Mariu Forrestal úr Pro Vita Føroyar greiðar frá um okkara sjón á fosturtøku
(16.31 - 28.45.min).
At enda er eitt kjak við Bergi Arnbjarnarsyni Dalsgarð og Tummasi Jóhan Larsen.
(28.45 - 55.min)
Meira upplýsing finst har: Fosturtøka
Um fosturtøku og kvinnuheilsa (leinkjar, samrøður, greinar, video, osv):
Er angur um eina fosturtøku partur av lívi tínum, so ert tú ikki eina.
Tað ber væl til at tosa við onkran hjá Rachel''s Vineyard Føroyar sum er stuðlað av FPV


c: text/html

text:
Konsert verður í tí nýggja Mentanarhúsinum við Løkin mikukvøldið tann 6. mai við Nes Sóknar Musikkfelag.
Skráin hjá hornorkestrinum verður tann sama sum til Musikkstevnuna um vikuskiftið, umframt løg hornorkestrið hevur spælt gjøgnum árið. Millum annað verða spæld duettin, Ida and Dot, við Rúna Hentze og Ken Jones á trompet og Panis Angelicus, har Laila Poulsen á trompet er solistur.
Rúni Hentze og Laila Poulsen fingu ávikavist 1. og 3. virðisløn í Berlingske Tidendes Klassiske Musikkonkurrence, ið var hildin tann 18. apríl - 19. apríl í Keypmannahavn.
Ken Jones stjórnar Nes Sóknar Musikkfelag. Hetta verður eisini tað fyrsta almenna konsertin í Mentunarhúsinum við Løkin
Konsertin byrjar kl. 19.30, og øll eru vælkomin.

robotstxt: allowed

filter: keep


text:
Tilbúgvingarætlan
Tilbúgving í sambandi við eldsbruna í Hósvíkar skúla
1. Ávaring
Øll í skúlanum skulu hava boð um eldsbrunan – rópa eldur í eller nýt ávaringarljóð.
2. Rýming
- Lærararnir skulu fáa allar næmingar út úr skúlanum.
- Øll møta á samlingarstaðnum, ið oman móti hegninum í skúlagarðinum.
- Næminganir verða taldir.
- Um onkur er saknaður, skal sløkkiliðsleiðarin hava boð um tað.
3. Fráboðan
Skúlaleiðarin (ella, um hann ikki er til staðar, ein lærari) ringir til 1-1-2
Sig frá:
· Navn
· Hvar eldur eru í
· Telefon nr. , ið ringt verður frá
4. Royn at sløkkja ella tálma eldinum
Í tann mun tað er gjørligt, verður roynt at sløkkja eldin ella tálma eldinum at breiða seg: við eldsløkkjarum og at lata hurðar og vindeygu aftur v.m.
Um vandin kemur uttanífrá:
1. Øll fara innandura
2. Lat hurðar og vindeygu aftur
3. Lurta eftir útvarpinum
4. Bíða eftir nærri boðum
_____________________________________________________
Tilbúgving í sambandi við sorg í Hósvíkar skúla
Tá næmingar skúlans, foreldur og lærarar koma í svára lívskreppu
Fyri at luttaka í arbeiðinum við hesi virksemisætlan krevst ikki eitt yvirmenniskja – bert eitt medmenniskja. Kortini er tað í lagi ikki at orka uppgávuna, bert tú tryggjar tær, at ein annar tekur yvir.
Samskifti
Tann, ið fyrstur fær boðini hevur skyldu til at geva tey víðari til skúlaleiðaran ella flokslæraran.
Tað er umráðandi at fáa so nóvar uplýsingar um støðuna sum tilber - fyri at fyribyrgja óneyðugum gitingum.
Tá næmingur missir mammu, pápa ella systkin
Um tey avarðandi ikki frammanundan hava sett seg í samband við skúlan, setur flokslærarin seg í samband við heimið - fær greiði á tilburðinum - upplýsir um, at skúlin kunnar skúlafelagarnar - foreldranna ynski, um hvussu skúlin skal handfara støðuna, tá næmingurin kemur aftur í skúla - upplýsir um næmingsins møguleika fyri at fáa sálarliga hjálp.
• Flokslærarin kunnar flokkin
• Flokslærarin metur um/avtalar hvussu skúlin skal fyrihalda sær, tá næmingurin kemur aftur í skúla
• samkenslu í sambandi við jarðarferðina.
Tá næmingur missur aðrar av sínum næstringum
Flokslærarin metur um støðuna í hvørjum einstøkum føri - tosar við næmingin/flokkin um tilburðin -metur um tørvin á sálaligari hjálp.
Tá skúlin missir ein næming ella ein starvsfelaga
Flokslærarin setur seg í samband við familjuna - fær greiði á tilburðinum - ynski hjá familjuni um leiklut skúlans - upplýsur um møguleika fyri sálarligari hjálp til familjuni.
• Skúlaleiðarin gevur starvsfólkunum boðini
• Upplýsing um møguleika fyri sálarligari hjálp
• Skúlaleiðarin savnar næmingarnar til felags kunning.
• Tilburðurin er eftirfylgjandi til umrøðu, eftir tørvi, í flokkum
• Flaggað verður á hálvari stong


text:
Heini Fosaa stillar upp fyri Sambandsflokkin
15. august 2015
Heini er føddur í 1967, og er uppvaksin og búsitandi í Tórshavn
Útbúgvin Innan timbur og byggitilfar.
Seinastu 23 árini havi eg starvast sum stjóri í og eigari í P/F Havnar Timburhandli og 2x3.
Heini sigur, at vit hava øll okkara hjartamál, hvørt tað so er innan vinnulív, sosiala økið, umhvørvið ella mentan.
Mín sannføring er, at einki samfelag verður væl fyrisitið, við útgangstøði í einari einsamallari politiskari hugmynd. – um stýrt verður uttan fyrilit, er vandi fyri, at partar av samfelagnum verða fyri vanbýti og fella í órøkt.
Stevnuskrá Sambandsfloksins byggir á frælslyndi og samfelagssinni - hugtøk, sum geva rúm fyri tí fríða framtakseminum og rúmar karmar fyri vinnulívið at virka innan - sum tryggja okkum eitt sunt samfelag - sum veitir okkum rættartrygd og rættvísi - og samstundis hevur evnini og viljan at taka sær av borgarum sínum.
.... Eitt samfelag fyri øll!
Heini sigur víðari, at hetta er ein skrá, sum hann tekur fult undir við, og vil virka fyri at føra út í lívið. Hann hevur tí gjørt av at stilla upp fyri Sambandsflokkin til løgtingsvalið 1. september 2015.
RN
Aftur


text:
BÍLEGG BÓKINA UM FØROYA FUGLAR!
Tú kanst bíleggja bókina her, beinleiðis frá Forlagnum í Støplum við at senda teldupost til forlag@stoeplum.com.
Kostnaðurin er 265,00 kr eintakið + postgjald.
Skriva navn, eftirnavn, bústað og telefonnummar í teldupostin.
Vit senda tær teldupost við samlaða kostnaðinum og upplýsing um gjaldshátt.
Bókin Færøernes fugle – fakta og tal (Birds of the Faroe Islands – facts and numbers) er um tey 312 fuglasløgini og 30 undirsløgini, sum eru skrásett í Føroyum til 31. December 2014. Harumframt eru sum ískoyti, fuglasløg, ið eru rýmd úr búri og innfluttir fuglar. Harumframt er talan um eina rættiliga sjáldsama søgu, sum gongur 360 ár aftur í tíðina.
Høvundarnir hava lagt stóran dent á, at lesarin í eini handavending kann ogna sær grundleggjandi vitan um hvørt einstakt fuglaslag og undirslag umframt skrásetingina í Føroyum.
Í bókini verður lítið gjørt burtur úr at vísa á serlig eyðkenni við fuglinum, sum vit ofta síggja í teimum vanligu fuglahandbókunum. Ístaðin eru dygdargóðar fotomyndir, sum vísa, hvussu fuglurin sær út, litir, skap o.s.fr.
Fuglalús: Umframt fuglarnar, er, sum eindømi í einari fuglabók, eitt yvirlit yvir allar skrásettar føroyskar fuglalýs, umframt eitt nýtt topografiskt yvirlit, við nøvnum á teimum ymsu kropslutunum á fuglinum.
Bókin, sum telur 363 blaðsíður, er í støddini 167 x 240 mm. Hon verður at fáa í føroysku bókhandlunum um miðjan november mánaða og fer at kosta 365,00 krónur.
Bílegg bókina her:
Færøernes fugle – fakta og tal


text:
Leinkjan.fo skapar sambond millum føroyskar fyritøkur og føroyingar undir útbúgving. Leinkjan.fo gevur fólki undir útbúgving møguleika at skriva smærri ella størri uppgávur um viðurskifti, sum eru viðkomandi fyri føroyskar fyritøkur. Og við at bjóða fram mentorskipan, har lesandi kunnu søkja um vegleiðara í mun til útbúgving og yrkisleið innan privata vinnulívið.
Luna er føroysk alifyritøka, ið selir laks undir brandinum HiddenFjord. Fyritøkan hevur verið í støðugum vøkstri í nógv ár og er tískíl altíð áhugað í at samstarva við lesandi, sum skriva uppgávur.
Hevur hetta tín áhuga, so ert tú vælkomin at seta teg í samband við Luna.
Kontakt persónur: Óli Hansen
Telefon: 221771
Teldupostur: oli.hansen@hiddenfjord.com
Lagt út: 27. desember 2016
Evni:
Aling og landbúnaður
Framleiðsla og tøkni
Matvørutænasta
Samskifti
Annað


text:
Orð: Hans Andrias Djurhuus
Lag: Regin Dahl
1. O Kristin – Kristin Háberg – tú vitjaði meg tíðan,
við tína lið eg ferðaðist so langt um heimin víðan.
Vit sigldu millum ísbjørg – vit hoyrdu pálmasuð
og saman báðir vitjaðu hin stóra Manitu.
2. O Kristin – Kristin Háberg, vit gingu heimsins brekku,
tá eldur brann, og veggjatutlið blíðan sang í sprekku,
tá kendist, eins og sótu vit við heimsins hægsta træ,
og gull bar Sacramento, meðan Stillahavið kvað.
3. O Kristin – Kristin Háberg, tú lærdi meg at frøast;
tú lærdi meg at halda fram og onga stund at møðast,
tú lærdi meg at læa, um tjúkt var fyri stavn –
at dyrgja eftir upsanum og skjóta gamlan ravn.
4. Og Kristin – Kristin Háberg, nú vetur er í hondum,
nú ferðast aftur báðir vit mót blómuprýddum londum.
Vit sita kring um grúgvu – tó Himalaya nær –
tí Kristin, Kristin Háberg, vit hava verið har.
5. Og tikarin í Indiu – malajin á Malakka,
vit kenna eins og roysningin, ið ferðast um Kamtjatka.
Og nú skal stúgvur stappast – og nú skal sløkkjast ljós,
so sigla vit um verðina, men tú skalt seta kós.


text:
Tað tekur tíð at gera góð brún epli.
Tú skalt ikki gera tey samstundis sum tú gert sósina ella syrgir fyri at borðbúnaðurin stendur sum hann skal á borðinum.
Ger eplini fyri seg.
Smelta sukrið spakuliga við lítlum hita á pannuni til tað er ljósabrúnt. Tað má undir ongum umstøðum blíva ov myrkt, tí tað gevur ein keðiligan og brendan smakk. Tá sukrið er smeltað koyir tú smørið á pannuna og síðani tey køldu, flustu eplini, sum tú hevur kókað í góðari tíð frammanundan, so tey eru blivin køld.
Hell pannuni spakuliga runt, so sukurmassin og eplini blandast væl saman. Rør sum minst í eplunum, tí tá kunnu tey fáa hasa 'lodnu' og keðiligu útsjóndina.
Tá eplini eru liðug kanst tú lata tey liggja á pannuni, til tey skulu á borðið, ella tú heldur tey heit í ovninum.
Um tú veitst okkurt, sum VP ikki veit - skriva so til vp@vp.fo


text:
NordikPensjón er landsins bíligasta pensjón. Og við Nordik360+ ella Nordik360Premium fara 0 krónur til umsiting.
Við NordikPensjón fært tú meira burturúr
Hevur tú pensjón frá øðrum veitarum, rindar tú helst bæði umsitingargjøld og handilskostnaðir. Soleiðis er ikki við NordikPensjón.
Hjá okkum gjalda Nordik360+ og Nordik360Premium-kundar 0 krónur fyri umsiting av pensjónssamansparingini og fyri handilskostnað. Og jú minni peningur fer til umsiting, tess meira peningur kann fara í tína samansparing.
Við NordikPensjón ræður tað um, at tú fært mest burturúr. Tað merkir, at jú meira pening tú setur í NordikPensjón, jú meira kanst tú fáa burturúr í hinum endanum.
Fá enn fleiri fyrimunir við Nordik360
Tað er lætt at gerast Nordik360+ ella Nordik360Premium-kundi. Og ert tú Nordik360-kundi frammanundan, er NordikPensjón kanska tað einasta, tú manglar fyri at koma eitt stig longur upp í fyrimunaskipanini og fáa ágóðan av enn fleiri ókeypis tænastum og fyrimunum.
- Les meira um Nordik360 her


text:
Alexander Fleming
Alexander Fleming (6. august 1881 – 11. mars 1955) vaks upp á einum skotskum garði, næstyngstur av 8 systkjum. Við arvaðum peningi hevði hann ráð til læknalestur, sum hann byrjaði uppá í 1901. Undir Fyrra heimsbardaga upplivdi hann trupulleikarnar við at lekja bruna hjá særdum hermonnum, og hann ynskti at framleiða ein heilivág við sama góða virkningi sum Salvarsan. Hetta eydnaðist honum, og í 1945 fekk Fleming saman við vísindamonnunum Florey og Chain Nobelheiðurslønina fyri at hava avdúkað grøðandi virkningin av penicillini. Tá Fleming í 1953 fekk lungnabruna, hjálptist hann sjálvur av penicillininum.
Slóðir úteftir[rætta | rætta wikitekst]
- Hartmann-Petersen, Preben: Alexander Fleming og penicillinet. Polyteknisk forlag, 2006


text:
Ingi Samuelsen
03.01.2017 - 17:27
BankNordik verður nýggjur høvuðsstuðul hjá Norðurlandahúsinum. Tað boðað stjórarnir, Sif Gunnarsdóttir og Árni Ellefsen frá í tíðindaskrivi í dag.
Tryggingarfelagið Føroyar hevur annars verið høvuðsstuðul hjá Norðurlandahúsinum hesi seinastu árini. Nýggja avtalan við BankNordik er galdandi fyri í ár og næsta ár.
- BankNordik verður sostatt ein virkin luttakari í kjarnutiltøkum hjá Norðurlandahúsinum, har dentur verður lagt á húsins endamál – at vera eitt livandi mentanarhús, ið bjóðar áskoðarum eina breiða norðurlendska skrá, har allar mentanargreinar fáa rúm at spretta, verður sagt í tíðindaskrivinum.
Lagt verður harafturat upp til, at mentanarstovnurin í størri mun kann gera gagn av stásiliga høvuðssætinum hjá peningastovninum, eins og lagt er upp til samstarvsmøguleikar við tær fýra deildirnar kring landið og í Danmark og Grønlandi eisini eisini.
Árni Ellefsen, forstjóri í BankNordik, fegnast um nýggju samstarvsavtaluna:
- Norðurlandahúsið hevur stóran týdning sum miðlari av norðurlendskari mentan og list, og avtalan gevur okkum møguleika fyri at stuðla hesum arbeiði, sum gagnar bæði føroyingum og ferðafólkum, ið leita sær til Føroya. Harumframt ynskja vit sum føroyskur peningastovnur við deildum í Danmark og Grønlandi at gagnnýta okkara støðu uttanfyri landoddarnar til at varpa ljós á og harvið stuðla føroyskari mentan og list uttanlands.
Samstarvið verður skotið í gongd við einum fjølbroyttum tiltaki 21. -22. januar í Norðurlandahúsinum og BankNordik.


text:
Fyri stuttum reikaði eg á alnetinum og fann fram til, at tað er okkurt, sum á enskum eitur animated poetry. Nógvar stuttar teknimyndayrkingar liggja á netinum. Summir filmar eru ikki serliga góðir. Sjálvandi er tað so, at um yrkingin ikki er góð, ber illa til at gera eina góða teknimyndayrking. Er yrkingin góð, harafturímóti, so eru evni til eina góða teknimyndayrking. Eg havi funnið fram nakrar góðar, har amerikanski yrkjarin Billy Collins hevur skrivað yrkingarnar.
Stuttligt hevði verið at sæð onkra føroyska teknimyndayrking.
Og yrkingin “Forgetfulness”
Og her er ein eftir Billy Collins – ein til roykjaran.
OMR


text:
Orð og lag: Aage Samuelsen
Týtt: Kajfinn Hammer
1. Á, hvør signað tað er, tonk, at Jesus er her,
er í Andanum undurfult nær.
Tú í trúgv til Hann far, tá Hans kraft tú her sær,
nú Hann vitjar Sítt Fólk, sum Hann bar.
Niðurlag: Hann er nær, Hann er undurfult nær,
er í Orði og Anda hjá tær.
Rætt nú trúarhond fram og nem við tað Guðs Lamb
og tú skalt kenna, at Jesus er nær.
2. Á Genesarets vatn Pætur stíga fekk út,
eftir Jesusar Orði hann gekk.
Tá hann bylgjurnar sá, Hansar’ trúgv bilar tá
og hann sakk, men Guðs hond í hann fekk.
3. Á, hvør sorg, á, hvør neyð, Jairus’ dóttur var deyð,
onkur segði: Øll vón úti er.
Men til Jesus hann fer, og eitt undur Hann ger,
lívið sigrar har Frelsarin er.
4. Gev títt hjarta til Hann, sum frá synd reinsa kann,
trúgv á Jesus, Hann frelsu tær ber.
Hann, sum fyrr hevur sagt: Mær er givin øll makt
við Guðs loysandi kraft er Hann her.


text:
Orð og lag: Ylva Eggehorn
Týtt: Kajfinn Hammer
1. Hevur alla nátt tú prísað Guð’
og glett Hann við heilagum dansi?
Kom, lat meg tváa tykkar’ føtur, systkin!
2. Hevur saman við brøðrum og systrum tú
borið burtvilstum boð um frelsu?
3. Og gekst tú á skitnum gøtum her,
sýndi treingjandi systkjum tín kærleik’?
4. Og gongur tú særdur og tyngdur av sorg
av ávum, sum systkin tær voldu?
5. Og rennur á kinnum mangt sorgartár,
tí tú hevur svikið tín Harra?
6. Og viltist tú burt av Sannleikans Veg,
og leingist nú at koma heim?
7. Á, Harri, Tú, sum gjørdist her tænari oss alra,
reinsa okkum so vit ei søkja várt egna – men Teg!
Kom, tváa várar føtur, á, Harri og Guð!Goym tekstin


text:
Rúsevni
Eitt rúsevni er eitt evni ið kann verða brúkt til heilivág, til at fáa ein rús, til at betra um evnini at orka meira ella til onnur endamál, tá eitt menniskja ella djór tekur ella fær hesi evni innvortis ella á annan hátt. Rúsevni virka á heilan og gevur ein rús í størri ella minni mun. Flestu rúsevni eru ring fyri heilsuna, tó eru summi verri enn onnur og summi hava eisini víst seg at hava nakrar góðar eginleikar í smærri nøgdum og brúkt á rættan hátt eitt nú til at linna um ella lekja sjúkueyðkenni, men sum heild verða rúsevni mett at vera skaðilig, serliga tá tey verða misnýtt.
Rúsevni eru ymisk evni har summi eru lóglig og onnur eru ólóglig, til dømis eru tubbak og kaffi lóglig og kaffi er tað mest vanliga evni ið kemur undir rúsevni. Rúsdrekka er lógligt í nógvum londum, men verður í summum londum ikki selt frítt men í serligum handlum, sum t.d. í Føroyum og Svøríki. Heilivágur kemur eisini undir rúsevni. Summi sløg fáast í hondkeyp, meðan onnur bert fáast við resept frá lækna. Narkotika er eitt felagsheiti fyri ymisk sløg av rúsevnum, og er í høvuðsheitum bannað í flestum londum. Tey flestu rúsevni verða vanliga sædd sum rúseitur, og eru ólóglig í teim flesta londum. Nevnast kunnu nøkur av hesum evnum: LSD, Heroin, Kokain og Ecstasy. Um ein tekur amfetamin, verður ein í góðum lag, fær eina kenslu av gleði og varhugan av at kunna klára alt. Samtíðis verður persónurin rastleysur, sjávsøkin og prátingarsom/samur. Amfetamin køvir ávaringartekin frá kroppinum sum til dømis pínu ella møði. Kroppurin er tískil ikki førur fyri at boða frá, hóast hann er útlúgvaður, og persónurin kann tí smella um av møði. Nógv verður gjørt á t.d. skúlum at upplýsa um rúsevni. Besta fyribyrging er vitan um skaðiligu evnini í narkotika, alkoholi og tubbakki.


text:
Arlington
Arlington er eitt fylki í amerikanska lutstatinum Virginia. Í fylkinum búgva umleið 260 000 fólk. Tað liggur beint yvir av Potomacelva úr Washington DC. Landøkið var upprunaliga partur av DC, men varð Virginia afturgivið í 1847. Arlinton fylki er við einum landøki á 67,3 ferkilometrar hitt minsta fylkið í øllum USA landafrøðiliga.
Í fylkinum liggur millum annað Pentagon og Arlingtons Tjóðargravlund. Arlington kirkjugarðurin er ein hermannakirkjugarður, har allir hermenn eru grivnir síðan Amerikanska Borgarakríggið í 1861-1865. Seinasta kríggið er tað í Afghanistan og Irak, og tey falnu í hesum krígnum liggja í einari serligari deild, har teirra kæru koma at minnast tey falnu og fyri at hitta onnur, sum hava fingið somu lagnu.


text:
1974
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
Ítróttur[rætta | rætta wikitekst]
Fótbóltur[rætta | rætta wikitekst]
Svimjing[rætta | rætta wikitekst]
- 11. mai - Landsfelag Føroyska Froskmanna skipar fyri kappsvimjing um Nólsoyarfjørð. Birgir Enni úr Suðuroyar Froskmannafelag vinnur kappingina. Hann er1 tíma og 25 min. og 15 sek. um teinin, sum er nýtt met. Nr. 2 gerst Hermann Eysturoy úr Tórshavnar Froskmannafelag, nr. 3 gerst Jonhard Hansen úr Eysturoyar Froskmannafelag.
Føðingar[rætta | rætta wikitekst]
- 5. januar - Gitte Klein, føroysk rithøvundur
- 20. januar - Annlis Bjarkhamar, fyrrverandi landstýriskvinna við mentamálum
- 13. apríl - Marta Jandová, kekkisk songkvinna
- 26. september - Lena Anderssen, føroysk-kanadisk songkvinna
- 18. desember - Jens Marni Hansen, føroyskur tónleikari
Andlát[rætta | rætta wikitekst]
- 2. februar - Jóhanna Maria Skylv Hansen, føroyskur rithøvundur (f. 1877)
- 26. august - Charles Lindbergh, amerikonsk floghetja (f. 1902)


text:
Ph.d.-verja um streym og aling verður stroymd
Fríggjadagin kl. 13.00 fer Heini Winthereig Rasmussen at verja ph.d.-ritgerð sína um streym í og kring alibrúk. Verjan verður í høllini á Vinnuháskúlanum, Nóatún 7, Tórshavn. Verjan verður eisini stroymd.
Ph.d-verkætlanin hjá Heina er millum fyrstu royndir yvirhøvur at fremja streym-simuleringar fyri eitt alibrúk í fullari vinnuligari stødd
Verjan verður stroymd HER:
http://setur.fo/index.php?id=2882
Les meira um ritgerðina her.
SambandHans Pauli Joensen


text:
Skrásett parlag
Skrásett parlag er parlag millum tvey vaksin menniskju. Parlagið verður skrásett fyri at tryggja arv og fíggjarlig viðurskifti í einum parlagi og kann í summum londum nýtast av bæði hetero- og homopørum. Til dømis er hettar galdandi í Grønlandi, Bretlandi, Íslandi, Finnlandi, Svøríki, Noregi og Danmark. Í USA er tað ymiskt frá ríki til ríki. Føroyar eru einasta landið í Norðurlondum, sum enn ikki hevur samtykt lóg um skrásett parlag [1].
Danmark verður í 1989 fyrsta landið í heiminum, ið innførur skrásett parlag fyri fólk av sama kyni. Axel og Eigil Axgil verða tí fyrstu giftu samkyndu fólkini í heiminum [2]. Lógin um skrátsett parlag verður ikki sett í gildi í Føroyum, men fleiri samkyndir føroyingar hava hinvegin valt at gifta og búseta seg í Danmark og øðrum londum, har lógin er galdandi.
7. juni 2012 samtykti Fólkatingið eina nýggja lóg, ið gevur heimild til at samkynd pør kuunu giftast á sama hátt sum hinskynd. Lógin kom í gildi 15. juni sama árið. Harvið gjørdist hjúnabandið kynsóheft, men skrásett parløg ið eru skrásett áðrenn hjúnabandslógin frá 2012 kom í gildi, halda fram við at vera galdandi og kunnu eisini broytast til hjúnaband.[3]
Í Føroyum kunnu samkynd hvørki fáa skrásett parlag ella giftast. Í november 2015 varð uppskot tagt fyri Løgtingið um at seta hjúnabandslógina í gildi fyri Føroyar. Lógin kemur til aðru viðgerð í mars 2016.
Innihaldsyvirlit
Politikkur[rætta | rætta wikitekst]
Hvørki skrásett paralag ella kynsleyst hjúnarlag er galdandi í Føroyum.
Skrásett parlag[rætta | rætta wikitekst]
Listi yvir lond
Evropa[rætta | rætta wikitekst]
- Írland
- Luksemburg
- Týskland
- Kekkia
- Ungarn
- Slovenia
- Kroatia
- Sveis
- Eysturríki
- Liktinstein
- Andorra
- Noreg (hjúnaband)
- Danmark (hjúnaband)
- Svøríki (hjúnaband)
- Finnland (hjúnaband)
- Niðurlond (hjúnaband)
- Belgia (hjúnaband)
- Ísland (hjúnaband)
- Spania (hjúnaband)
- Portugal (hjúnaband)
- Frakland (hjúnaband)
- Stóra Bretland (hjúnaband)
Norðuramerika[rætta | rætta wikitekst]
- Kanada (hjúnaband)
- Meksiko
- Meksikobýur (hjúnaband)
- USA
- New Jersey
- Hawaii
- Nevada
- Colorado
- Illinois
- Wisconsin
- Delaware (hjúnaband)
- Kalifornia (hjúnaband)
- Oregon (hjúnaband)
- Minnesota (hjúnaband)
- Rhode Island (hjúnaband)
- Maine (hjúnaband)
- Iowa (hjúnaband)
- New York (hjúnaband)
- Maryland (hjúnaband)
- New Hampshire (hjúnaband)
- Vermont (hjúnaband)
- Washington DC (hjúnaband)
- Connecticut (hjúnaband)
- Massachusetts (hjúnaband)
- District of Columbia (hjúnaband)
Suðuramerika[rætta | rætta wikitekst]
- Brasil (hjúnaband)
- Uruguei (hjúnaband)
- Kolombia
- Ekvador
- Falklandsoyggjar
- Franska Gujana (hjúnaband)
- Galapagos
- Argentina (hjúnaband)
Afrika[rætta | rætta wikitekst]
- Réunion
- Suðurafrika (hjúnaband)


text:
Mývatn
Mývatn, sum liggur á norðurlandinum í 300 metra hædd, er 4. størsta vatn í Íslandi. Tað er 37 km2 til støddar, og er 4 metrar djúpt í tí djúpasta. Navnið Mývatn hevur tað fingið, tí har eru so nógvir og stórir mýggjabitar um summarið. Av tí at vatnið er so grunt, eru góðar liviumstøður hjá bæði fugli, fiski og plantum. Og fyri at umhvørvið ikki skal oyðileggjast av fólki, er vakt á økinum altíð.
Fuglar í túsundatali og av øllum sløgum hava Mývatn økið sum búpláss. Í vatninum eru eisini nógv síl, og ein á, sum rennur úr Mývatni, Laksá, er ein tann besta laksaáin í Íslandi. Nógv ferðafólk, bæði íslendingar og útlendingar, vitja Mývatn, sum er eitt sera kent og vakurt útferðarpláss í Íslandi.
Mývatn liggur á eldgosøkinum, har markið gongur millum tveir av heimsins størstu jarðarflakum, Evrasiuflakan og tann norðuramerikanska flakan. Seinast goysti her í nítjanhundraðsjeytifimm í samfull níggju ár á einum ellivu kilometra longum teini. Har til ber at síggja avleiðingar av eldgosum tey seinastu tvey hundraðtúsund árini


text:
1. deild
Nr. 2 = Uppflyting *
Nr. 9 = Niðurflyting
Nr. 10 = Niðurflyting
* Er annað av hesum liðum umboðað í hægru deildini frammanundan, flytir nr. 3 upp. Er nr. 3 eisini umboðað í hægru deildini, verður eingin uppflyting hetta árið.
Fimm tey ovastu liðini - íroknað niðurflytarar - fáa 14 heimadystir komandi ár, meðan restin - íroknað uppflytarar - fáa 13 heimadystir.
Um javnt er í stigum í avgerandi plaseringum, er reglan hendan:
1) Uppmøtingin til dystir
2) Samlaða málúrtøkan
3) Flest skotin mál
4) Umdystur á uttanveltaðum vølli


text:
- Kykmyndir
- Lesarabrøv
- Tíðindi
- Tingarbeiði
Svar uppá fyrispurning um oljuorkuverki og útbygging av grønari orku
Bjørt Samuelsen hevur í dag fingið svar uppá fyrispurning sín um oljuorkuverki og útbygging av grønari orku Svar upp á fyrispurning frá Bjørt Samuelsen, løgtingskvinnu í løgtingmáli S-15/2016: Viðvíkjandi oljuorkuverki og útbygging av grønari orku Spurningarnir veru soljóðandi: Er landsstýrismaðurin samdur við SEV í, at neyðugt er at byggja nýtt oljurikið Sundsverk fyri, at...
Ingolf S. Olsen aftur á tingi
Í dag tók Ingolf S. Olsen sæti á tingi fyri Magna Arge, sum hevur biðið um farloyvi. Magni hevur biði um farloyvi í samband við at hann er farin aftur á Fólkating. Ingolf hevur áður havt sætið á tingi
Fíggjarliga støðan hjá teimum við lág- og miðalinntøkum
Á tingfundinum í dag, far Annita á Fríðriksmørk svar uppá skrivligan fyrispurning um fíggjarligur støðuna, hjá teimum við lág og miðalinntøkum Fyrispurningurin var soljóðandi Kann landsstýrismaðurin samanbera árini 2015 við 2017 við eini lýsing við støði í viðmerkingunum omanfyri, og sum vísir á munin í 2015 og 2017 hjá pørum við børnum, sum hava eina inntøku, har: annar forvinnur...
Snildið tað, at stevna fram á veg
Hóast hin legendariski og óvanliga væl begávaði franski forsetin Charles de Gaulle í nýggjársrøðuni gamlaárskvøld í 1967 segði, at so langt sum hann sá fram í tíðina, var ongin ófriður at hóma nakrar staðir, so kókaði yvir nakrar fáar mánaðir seinri á universitetinum í Nanterre. Cohn-Bendit og hansara fylgisneytar gjørdust spjótsoddar í einum stríði, ið objektivar fyritreytir tóktust vera...
Tjóðveldi ynskir øllum eini góð og hugnalig jól og eitt gott og gevandi nýggjár
Tjóðveldi ynskir øllum eini góð og hugnalig jól og eitt gott og gevandi nýggjár.
Ein fíggjarlóg fyri allar føroyingar
Avlop var sum kunnugt á Fíggjarlógini fyri árið 2016, og fyri 2017 vísa nýggjastu tølini 205 milliónir í yvirskoti. Slíkt yvirskot hevur ikki sæð sín líka í mong ár! Um vit hyggja árini frá 2008-2015, so hava allar fíggjarlógirnar havt hall, men við hesari fíggjarlóg og játtanarkørmunum hjá hesum landsstýrinum fram til 2021, so fer Føroya fólk at síggja vaksandi avlop, íløgur í fólkavøkstur...
Historien er et forstoppet lokum
Den afdøde tyske forfatter og Nobel vinder i 1999, Günter Grass, der havde en tvivlsom politisk ungdom at se tilbage på, skriver i bogen I krebsegang således: ”Historien, eller rettere den historie, vi har rørt op, er et forstoppet lokum. Vi skyller og skyller, men lortet kommer alligevel op.” En finanslov har af gode grunde et forstoppet historisk væsen, der ligger århundreders politisk og samfundsmæssig...
“Gør det, mor! Jeg er så tørstig!”
Finansministrene i Færøerne og Danmark har den 19. april 2016 underskrevet en aftale, der medfører, at den danske stat overfører Færøernes landsstyre et nominelt pengebeløb á 641,8 millioner kroner hvert af årene 2017, 2018 og i 2019. I aftalen findes der dog en ventil, der giver mulighed for, at statens tilskud bliver reduceret, såfremt Lagtinget træffer en beslutning og meddeler den danske regering...
Óhøviskar hugsjónir
Parlamentið er – ella átti at verið – bráðpannan, har allar hugsandi hugsjónir eru umboðaðar og øll sjónarmið verða varpað inn í parlamenteringina, fyri at politiska endaproduktið í lógarsniði og øðrum høpi verður so umboðandi og skilagott sum yvirhøvur gjørligt. Hesi fáu fólkini á tingi umboða bara í einum tíðarmáli eitt heilt samfelag og tess borgarar. Er tað nú vorðið...
Bjørt spyr um nýtt oljuorkuverk og útbygging av grønari orku
Samgongan hevur sett sær sertakliga høg mál á orkuøkinum. Skal nakar møguleiki vera at røkka málunum, skulu stór og miðvíst átøk setast í verk. Seinastu tíðina hevur fokus verið á tvær stórar orkuverkætlanir. Onnur er Sundsverkætlanin hjá SEV, har nýtt tungoljurikið orkuverk á Sundi verður bygt fyri einar 700 – 800 milliónir krónur. Hin er ein ætlan hjá privata felagnum Røkt um pumpuorkuverk...
Magni setur fyrispurning um loftferðslu
Á tingfundinum í morgin, setur Magni Arge soljóðandi fyrispurning til Poul Michelsen Føroysk flogvinna, sum nú stuðlar upp undir nærum 500 arbeiðspláss í Føroyum, kann mennast uppaftur meiri, um vit skapa røttu karmarnar og leggja okkum eftir at røkka størri úrslitum. Tað var niðurstøðan á fundi í Norðurlandahúsinum um føroyska flogvinnu í farnu viku. Ongin greitt orðaður politikkur fyri føroyska...
Intet nyt under solen
Det, der var, er det samme som det, der kommer, det, der skete, er det samme som det, der vil ske; der er intet nyt under solen. Prædikerens Bog kapitel 1, vers 9. Lars Løkke Rasmussens nye VLAK-regering har bekræftet, at Salomons vise ord er evigt gældende. Indenrigspolitikken har fået et mindre liberalt vindpust, men vedrørende udenrigspolitikken er der intet nyt under solen. Den danske besiddelse i Nordatlanten,...
Um hálva milliard meir í útflutningsvirði
Í gjár vóru munnligir fyrispurnar á skrá hjá løgtinginum. Undirritaða spurdi landstýrismannin í fiskivinnumálum, hvat er hent á økinum, síðan landsstýrismaðurin tók við. Spurt varð, um fortreytirnar í fiskivinnuni eru nakað broyttar, síðan landsstýrismaðurin setti seg í stólin fyri góðum ári síðan. Dag og dagliga frættist, hvussu lítið kemur av skafti og hvussu illa henda samgongan fer við...
Landsbankin, Váðaráðið og Búskapargrunnurin til verka
Nýggi Landsbanki Føroya, Føroya váðaráð og Búskapargrunnur Føroya gerast í næstum nýggj amboð at styrkja føroyska samfelagið, javna sveiggini í búskapinum og at fyribyrgja at søgan við afturvendandi fíggjarkreppum, ið raka okkara samfelag hart, endurtekur seg. Føroyar eru tíverri raktar av fleiri fíggjar- og búskaparkreppum seinastu áratíggini. Tær hava kostað fólkinum, vinnuni og samfelagnum...
Bátadráttur: Trygd og arbeiðsmøguleikar
Í arbeiðinum at fáa til vega hóskandi bátadrátt í Nólsoy, eiga vit at hava í huga trygd og arbeiðsmøguleikar. Verandi bátadráttur í Nólsoy er ikki nýtiligur. Besta loysnin er at gera bátadrátt, eins og drátturin í Álakerði. Talan er um dupultan drátt, ið hóskar til smærri og størri bátar. Mátingar eru gjørdar og verður drátturin í fíggjarkarminum í 2017, ber til at byggja bátadráttin á...
Kastibløkan Klaksvíkar Sjúkrahús
Nú meldar sambandsmaðurin, Bjørn Kalsø, út um sjúkrahúsverkið og leggur samgonguna undir at vilja Klaksvíkar Sjúkrahúsi til lívs. Fólk í andstøðuni hava ikki gjørt annað enn arbeitt í miðlunum um hetta álvarsmál, sum henda samgongan hevur sett sær fyri at lýsa og finna loysnir á. Sjálvstýrisflokkurin, Fólkaflokkurin og nú Sambandsflokkurin hava roynt at øst fólk upp um Klaksvíkar Sjúkrahús....
Lítið mannsligt lokabragd
Jógvan Arge fanst á býráðsfundi í Havn í kvøld harðliga at núverandi meirilutanum fyri at lækka inntøkurnar hjá kommununi næsta ár til tess at vinna einum nýggjum stýri neisur. “Tað er kanska gott, at ein meiriluti í býráðnum í kvøld fer at samtykkja at lækka skattaprosentið 0,75 prosent. Men tað er minni gott, at hetta fyrst og fremst verður gjørt í hevnisøku, tí at gamli meirilutin hevur...
LFB er 41 ár!
Í ruskveðrið ynski eg Landsfelagnum fyri bjargingarfeløg í Føroyum, hjartaliga til lukku. Stovnandi árið varð 1975 og leita vit í skjølum felagsins, er 15. november stovningardagurin. Nógvar eru bjargingarnar og mangir eru tímarnir, har fólk kring alt landið – sjálvboðin – hava lagt nógv fyri, at hjálpa í ymsum vandastøðum. Vandamikið er á sjógvi og á landi. Men vit kunnu gleðast um, at...
Ein er tíðin at dansa
Eg havi bæði tapt og vunnið á hesum býráðsvalinum. Tjóðveldi fekk sítt besta býráðsval nakrantíð við 3.375 atkvøðum, sum svarar til nærum 28 %. So nógvar atkvøður og so stóran lut hevur flokkurin ongantíð havt áður. Fegnist um sum valevni í 16 ár at hava verið við til at lyfta Tjóðveldi fyrst úr tveimum sessum upp í tríggjar og síðani upp í fýra. Tíðin í samgongu var góð....
Gott val
Um nakrar tímar lata valhølini aftur og farið verið undir at telja atkvøðurnar. Veljarin hevur tá talað, síðani skal samansetingin av limum í samgongu skipast og ein nýggj kós setast fyri næstu 4 árini. Kósin seinastu 4 árini hevur flest okkum kunnugt verið merkt av spontanum avgerðum sum t.d. húskeypi og manglandi virðing fyri tí tilfeingi, ið kommunan eigur. Ert tú tann, ið ynskir broytingar á...
Lat okkum fjálga um allan ítrótt í Tórshavnar kommunu
Sitandi býráðssamgongan eigur rós uppiborið fyri, tað, ið tey hava gjørt fyri ítróttin. Tórsvøllur, fótbóltsvøllurin í Hoyvík og útbyggingin av ítróttarhøllini á Hálsi eru frálík átøk. Men nú er løtan at hyggja at teimum ítróttum, sum ikki eru spældir við bólti. Ítróttarlívið í høvuðsstanum er lukkutíð fjølbroytt og spennandi, og vit ætla, at hesi skulu standa fyri tørni, nú...
Ein nýggj fiskivinnuskipan og møguleikarnir kring landið
Sambært eini greining frá grannskoðaravirkinum Januar, so kann ein burðardygg umsiting og veiða av okkara egnu botnfiskastovnum vaksa um okkara útflutningsvirði við 950 mió. krónum árliga Hitti ein mann nú ein dagin. Hann var rættiliga atfinningarsamur um ætlanirnar at gera eina nýggja skipan fyri fiskivinnuna. Hann vildi vera við, at hetta var ein hóttan ímóti fiskivinnuni og arbeiðsplássunum á sjógvi...
Hesum vil eg arbeiða fyri
Um eg verði vald inn í Býráðið, so ynski eg at arbeiða fyri hesum: At skúlin fær best møguligar umstøður at virka undir At fáa kommunulæknaskipanina at virka í norðurøkinum Í samstarvi við grannakommunurnar í Eysturoynni at skipa eina Super Heilsumiðstøð umboðandi allar heilsufakbólkar við tilknýti til Klaksvíkar sjúkrahús Betra um umstøðurnar hjá barnafamiljum Fáa eitt dagtilhald til eldri...
Barnaansingin í Klaksvík skal raðfestast høgt
Fólkatalið í Klaksvíkar kommunu er økt seinastu árini, og tað er sera gleðiligt. Grundarlagið undir fólkavøkstri er, at barnafamiljurnar í býnum hava góðar umstøður at uppala børnini. Á hendan hátt kunnu barnafamiljurnar støðast og seta búgv her. Ansingarstovnarnir í Klaksvík hava tí ein sera týðandi leiklut fyri at menna býin enn meira. Á hesum øki kann kommunan gera átøk, ið...
Verður pláss fyri verkafólki í Havn í ár 2020
Tóm orð og lyfti verja ongan, nú skulu lyftini gerast til veruleika. Tí hóast verandi býráðssamgonga dúgliga tosar um at verja borgarar í høvuðsstaðnum, vísir hon ofta júst tað øðvugta í verki. Í besta føri verja tey bara tey vælbjargaðu, meðan verkafólki verur slept uppá fjall. Tað er vónleyst hjá støkum uppihaldara at fáa íbúð tey hava ráð at gjalda fyri. Sjálvt verkapør við føstum...
Sterkan lista E í Tórshavnar býráð
Valstríðið er farið at halla, og avgerðin um, hvørji 13 umboð skulu stýra kommununi næstu fýra árini, fellur í morgun. Farnu fýra árini er stýringin farin av lagi. Eitt breitt samstarv varð fingið í lag, sum ikki riggaði eftir ætlan, og tilvildin fór at gera um seg. Høvuðsatvoldin var uttan iva, at ein flokkur hevði meiriluta einsamallur og tí í roynd og veru kundi fara fram, sum hann...
Góð og virðilig búpláss ein rættur hjá øllum
Á fundi í skúlanum á Løgmannsbreyt varð ljós varpa á, hvussu ring støðan viðvíkjandi bústøðum til menningartarnaðu borgarum í kommununi er. Antin búgva tey á vánaligum útslitnum stovnum, ið ikki eru bygdir til endamálið ella heima hjá foreldrunum. Hetta er ikki nøktandi, eg veit væl at hetta er øki hjá landinum, men um vilji er til tess kann komunan útvega grundstykkir bíliga. Helst í ymsum...
Við Tjóðveldi á odda
Gjaldsfría busskoyringin í Tórshavnar kommunu skal víðkast til eisini at fevna um alt vikuskiftið, tvs. eisini leygarkvøld og allan sunnudag. Hetta er eitt av vallyftum Tjóðveldis til býráðsvalið týsdagin. Vit miða eftir at gera Bussleiðina til eitt veruligt flutningsalternativ til bilin, og helma ikki í, fyrrenn hetta mál er rokkið. Tjóðveldi setir fólkið fyrst og fremst. Hetta merkir ítøkiliga, at...
Vælkomin til Havnar
Soleiðis plagar tónalagið at vera, tá ið tað stundar til Ólavsøku. Tá eru øll vælkomin – eisini bygdafólk. Men fyrrakvøldið var tónalagið eitt heit annað í sambandi við at áhugaverdur veljarafundur var í Sjónleikarahúsinum, har umboð fyri allar flokkar løgdu fram teirra sjónarmið. Evnini vóru mong, og nógvir spurningar vóru settir. Parkerings-óskilið í miðbýnum fylti nógv eins og nógvar...
Hevur kommunala umsitingin fingið munnkurv?
Nú vit um eina viku fáa staðfest hvussu ein nýgg býráðssamgonga verður skipað, verður næsta stig at fáa snikkað saman eitt samgonguskjal. Spurningurin verður um vit famhaldandi koma at verða vitni til somu leið, ella um tað kann væntast at ein nýggj kós verður sett. Líka mikið um talan verður um broyting ella ikki, ja so verður væntandi ikki stórvegis broytingar í umsitingarliga arbeiðinum hjá...
Framskygdar íløgur og samstarv við vinnulívið
Í farnu setu havi eg umsitið Havna- og Vinnumál. Fyrsta stig var at raðfesta størri og smærri mál. Politiski viljin, umsiting og havnamyndugleiki vóru samd um at leggja seg eftir at arbeiða á trimum høvuðsøkjum: Nýggja havnaskrivstovu, nýggjar bátabrúgvar á vágni og Norðhavnini. Vit hava verið virkin á øllum trimum økjum. Nýggjar bátabrúgvar á vágni verða nú veruleiki. Settar eru 6 milliónir av...
Einki uttanum tos í Klaksvíkar kommunu!
Tað skal eingin loyna verða í, at eg havi roynt at gjørt mín part at gera nakað gott fyri Klaksvíkar kommunu í nógv ár. Eg havi roynt at fingið lív í býin og fleiri ferðir seinastu árini hava rættuliga nógv spurt meg um nær eg ætli mær í gongd aftur. Men, eg havi ikki bara havt tónleikin í hásæti. Eg havi eisini roynt, at savna pening inn til eitt nú Jólahjálpina tey seinastu...
Hevur kommunala umsitingin fingið munnkurv?
Nú vit í komandi viku fáa staðfest hvussu ein nýgg býráðssamgonga verður skipað, verður næsta stig at fáa snikkað saman eitt samgonguskjal. Spurningurin verður um vit famhaldandi koma at verða vitni til somu leið, ella um tað kann væntast at ein nýggj kós verður sett. Líka mikið um talan verður um broyting ella ikki, ja so verður væntandi ikki stórvegis broytingar í umsitingarliga arbeiðinum...
El-bilar fría parkering í miðbýnum
Góður umhvørvispolitikkur er at flætta politikkin inn í ein annan politikk. Til dømis ferðslupolitikkin. Bussleiðin er eitt gott dømi um at minka um ferðsluna og at frígeva pláss í ferðsluni og at frígeva p-básar. Roknast kann við, at fleiri og fleiri el-bilar trilla á vegirnar komandi árini. Ein góður umhvørvispolitikkur hjá Tórshavnar kommunu kann tí verða, at loyva el-bilum fría parkering í...
Fólksligt eftirlit við býráðsarbeiðinum
Tað er ringt at fylgja við í, hvat fer fram í Býráðnum, um man ikki er heilt tætt uppá í tí dagliga. Hvat er á skránni, hvørji mál verða løgd fram, nær verða tey samtykt ella løgd burtur, hvør hevur atkvøtt fyri ella ímóti? Eg haldi, tað eigur at vera lættari hjá borgarum í kommununi at fylgja við í teimum málum, ið hava teirra áhuga. Her eru fleiri møguligar loysnir – t.d. kundu allir...
Hon teknar ræðumyndir í skúlamálum
Helena Dam á Neystabø hevur sitið við skúlamálum í Tórshavnar býráð hetta farandi skeiðið. Sjáldan hevur so stór fløkja verið í málsviðgerðini. Skúlarnir, sum klárt var at seta á skinnararnar fyri síðsta val, hava verið slongdir úr einum horni í annað og útsettir ferð aftaná ferð. Muskkskúlin er eitt klassadømi í so máta. Hann er hon aftur farin at lova nú upp undir val væl vitandi, at...
Tjóðveldi vil eina ríka framtíð
Hvørki í Klaksvíkar býráð ella í Løgtinginum hevur Tjóðveldi nakra ætlan um at taka 15 milliónir krónur frá Klaksvíkar Kommunu fyri at brúka tær til íløgur í miðstaðarøkinum, soleiðis sum fólkafloksvalevnið Hallstein E. Jacobsen førir fram í einari serstakliga ósakligari valgrein í Norðlýsinum. Tað er beinleiðis lygn, tað hann skrivar um hetta, og ræðumyndin, hann annars teknar, er tikin...
Nær, um ikki nú? – Hvør, um ikki vit?
Røða hjá Høgna Hoydal, samstarvsráðharra til aðalorðaskifti á Ársfundi Norðurlandaráðsins, har han legði umsóknina um fullgyldugan limaskap í norðurlendskum samstarvi fram. Ærede præsident, rådsmedlemmer, ministre og deltagere i Nordisk Råds session. Det er en særlig anledning for mig i dag – på vegne af den færøske regering og på vegne af et enstemmigt parlament i Færøerne – at kunne...
Bestu karmar til ítróttin
Ítróttin er samstarvselvandi og fremjandi fyri fólkaheilsuna. Tjóðveldi stuðlar tí stóra sjálvbodna arbeiðinum, sum er innan ítrótt. Ólønta arbeiðið hevur ómetaligan týdning fyri trivnaðin, borgaran, ungdómin, nærumhvørvið og alt samfelagið. Feløg og einstaklingar eiga sín stóra leiklut í hesum arbeiði – vit práta um nógvar tímar hvønn dag – sjey dagar um vikuna. Eitt heilsugott lív sæst...
Eg eri til dystin fús
Eftir at hava fylgt við politisku telvingini á Vaglinum seinastu átta árini frá síðulinjuni, havi eg eftir áheitan frá Suðurstreymoyar Tjóðveldisfelag gjørt av at stilla upp aftur til býráðsvalið hesa ferð. Eg haldi, at eg við mínum 20-ára royndum í býráðnum – harav fýra ár sum borgarstjóri – havi neyðugu barlastina til tess at kunna gera ein mun longu frá fyrsta degi í nýggja...
Bretar fingu Brexit, og føroyingar fingu Fixit – Røða á 14. sept. haldinum í Hovi 14. sept. 2016
Stórar og sterka rembingar fara fram í okkara parti av heiminum í hesum døgum, og tá serliga í einum av grannalondum okkara, Stóra Bretlandi. Har var fólkaatkvøða fyri stuttum(23.06.2016). Ein fólkaatkvøða, sum í stóran mun kann samanberast við føroysku fólkaatkvøðuna fyri sjeyti árum síðan. Í báðum londum reið úrslitið um snarið, og felags fyri báðar var, at loysingin frá tí...
Økisnevnd við veruligari megi
Staðbundnu nevndirnar fáa ikki neyðugu kunningina og verða ov ofta bert hoyrdar í smámálum. Eigarafeløgini somuleiðis – alt ov ofta er neyðugt við undirskriftainnsavning í staðin fyri góðum samskifti. Tvey týðlig dømi er innkomuvegurin til Havnina ísv. nýggja undirsjóartunnilin inn í Eysturoynna. Á Hvítanesi vistu tey einki, tá spakin varð settur í. Eingin kunning. Verkætlanin varð sett í verk...
Ung vilja vera á Argjum
Vit fara at stovna ein Klubb 160 í gl. Argja skúla Argjabúgvar hava leingi ynskt sær eitt ungdómshús til tannáringarnar. Eins og hoyvíkingar hava Klubb 188 ynskja vit á Argjum at fáa okkara egna Klubb 160. Foreldur stríðast við at halda sínar ungu tannáringarnar vestaru megin brúnna, men býurin lokkar, tí onki tilboð er á Argjum. “Gamli skúli” hevur fín, tøk hølir til hetta, hann liggur sum...
Eldraøkið í Kollafirði má dagførast
Mong framstig eru hend í Kollafirði seinastu árini. Skúlin er bygdur út, nýggjur barnagarður stendur nú liðugur at taka í brúk, nýggj ítróttarhøll er bygd og loksins fer nýggj útstykking í gongd – alt grundarlag undir trivnaðinum og menningini í hesum parti av kommununi. Hóast hesi og onnur týðandi framstig, so er so at siga einki gjørt við eldraøkið, sjálvt um økið nú er fult...
Virðiligt lívskvøld
Tjóðveldi hevur sett sær fyri at seta 10 mió. kr. av til fleiri starvsfólk í heima- og eldrarøktini. Kalla tað bara heitar hendur, men hesar hendur skulu eisini verða fakliga væl fyri. Vit hava leingi hoyrt um sperd starvsfólk á ellis- og røktarheimum, sum valla fáa tíðina at røkka til meira enn at syrgja fyri at fólkini eru rein og mett. Er tað tað vit ynskja fyri gráa gullið? Neyvan! Í mínum høvdi...
Teir avrætta vinnuna á Vestaru Bryggju
Eru Javnaðarflokkurin og Fólkaflokkurin við at avhøvda vinnuna á Vestaru Bryggju? Flokkarnir lurta ikki eftir vinnuni og skilja heldur ikki, at bryggjukanturin er lívæðrin hjá vinnuni. Á tíðindafundi í vár boðaði samlaða vinnan á Vestaru bryggju greitt og týðiliga frá, at ymisku ætlanirnar, sum hava verið frammi seinastu árini, ikki sampakka við verandi vinnu. Fyrisiting, undirhald og skúlar hóska...
Fjølbroytt vinnulív er lykilin til vælferð
Nú valið stendur fyri durðum eru lyftini nógv, men fá valevni bera uppá tungu, hvussu vælferðin og lyftini skulu fíggjast. Skulu vit tryggja vælferðina, mugu vit tryggja inntøkurnar, og tað gerst bert við einum virknum vinnulívi. Tórshavnar kommuna hevur eitt breitt vinnulív. Tað fevnir líka frá frisørum í tænastuvinnuni til bøndur, reiðarí, farmavinnu, stórar byggifyritøkur, matstovur í...
Barnið: Hví flyta vit so ofta?
Bústaðarstøðan er nógv frammi í almenna kjakinum. Og vit eru so at siga øll á einum málið um at bústaðarmarknaðurin má gerast meiri fjølbroyttur, vit vilja appellera til ymiskar aktørar og arbeiða miðvíst fyri at finna loysnir á trupulleikunum hjá ymsu samfelagsbólkunum. Samstundis sum, at vit tykjast hava sæð ljósið, og øll vísa forstáilsi og vilja, so standa vit eisini við akuttum...
Busstørvurin eins stórur á bygd og í býlingunum
Vit eru øll so glað fyri Bussleiðina. Tó eru nakrir snøklar, sum kundu gjørt hana enn betri. Her hugsi eg um, at smábygdirnar í kommununi slett ikki hava nakað busssamband í vikuskiftunum. Næstan tað sama kann sigast um øki í sjálvari Havnini, sum liggja burtur frá Miðbýnum. Har er heldur ikki vikuskiftissamband leygardagar aftaná klokkan 16. Tað er avgerandi at vit kunnu líta á, at bussleiðin koyrir...
Dagstovnagjøldini lækkast
Vit hava lækkað dagstovnagjøldini 35% og vit skulu halda fram við at lækka tey, tí tey eru ein íløga í fólkavøkstur og fara harvið at geva fleiri skattakrónur. Seinastu fýra árini eru dagstovnagjøldini lækkað munandi og hava verið viðvirkandi til dygga fólkavøksturin, vit uppliva. Frá 1. januar 2017, tá gjøldini enn einaferð lækka, hevur ein familja við barni: í dagrøkt spart slakar 9.000 kr. um...
Blátt er gott
Á býráðsfundinum hóskvøldi bar eg hesar hugleiðingar fram á torg viðvíkjandi spennandi verkætlanini nevnd Bláa skýli Tá eg hugsi um Bláa skýli, so hugsi eg um eldsálir og flugubein. Sum ikki einaferð vórðu tað eldsálir, ið fingu kommununa at raknað við – í hesum føri at betra um stadionøki við at útvega fleiri sitipláss, felagshølir, umklæðingarhølir v.m Hvussu menna vit...
Tónleikur og sjónleikur
Musikkskúlin, sum seinastu árini hevur reikað úr Sortudíki og oman á Skálatrøð og nú endaði úti á Landavegnum, er loksins boðin út. Tilboðini eru ikki komin inn enn, men Tjóðveldi fer at tryggja at byggingin ikki verður súltað eina ferð aftrat. Tá nýggjur Tjóðpallur skal byggjast, er hóskandi at hann verður bygdur í høvuðsstaðnum. Tórshavnar kommuna eigur, saman við Mentamálaráðnum, at...
Kommunurnar skulu skapa karmarnar
Kommunur kunnu hvørki beinleiðis ella óbeinleiðis verða partur av vinnulívinum. Hetta merkir, at kommunurnar hvørki kunnu eiga ella reka vinnuligt virki. Tær kunnu heldur ikki seta partapening í, veita lán ella veðhald til vinnulig virki. Kommunur kunnu tó reka tey virki, tær vanliga reka, sum t.d. busskoyringina. Uppgávan hjá kommununi er at seta karmarnar. Hon eigur td. at ávísa vinnuøkir, at gera og halda...
Skulu vera førandi í barnapolitikki
Seinastu dagarnar hevur kjak verið um dagstovnaøkið og barnapolitikk sum heild. Hetta gleðir meg. Tórshavnar kommuna er ein stór kommuna, og er tað av alstórum týdningi at kommunan hevur eitt framkomið, ríkt barnasýn. Vit skulu raðfesta yngstu borgarnir í kommununi. Normeringin á dagstovninum skal hækkast! Um børnini skulu hava fullgóðar menningarmøguleikar, er neyðugt at fleiri tímar eru ásettir til...
Betri treytir til Kanada enn Føroyar
Justin Trudeau og Donald Tusk skrivaðu í dag undir fríhandilsavtalu millum Kanada og ES, sum kemur í gildi í 2017. Tá fær kanadiska fiskivinnan fríar ræsur at selja allar fiskavørur á ES-marknaðinum og tí eisini í Danmark. Føroyskur útflutningur til Danmarkar og ES er avmarkaður, og tí vikna kappingarevnini hjá føroyskum útflytarum á eitt nú danska marknaðinum, tá sáttmálin kemur í...
Tjóðveldi vil játta 10 mió eyka til eldrarøkt og heimatænastu
Tjóðveldi raðfestir eldraøkið høgt. Fleiri stig skulu tryggja fólkinum ein góðan aldurdóm við betri loysnum. Vit vilja styrkja og víðka heimatænastuna eins og røktina á røktarheimum. Vit vilja seta fleiri flógvar hendur at taka sær av hesum í Tórshavnar kommunu. Aðalmál okkara er, at tey gomlu verða heima sum longst. Tí vilja vit útbyggja heimatænastuna. Tilboðini verða fleiri, so tey gomlu fáa...
Skattalætti og lántøka til skúlabygging ?
Jú – tað gongur væl í Tórshavnar kommunu. Fólkavøkstur, oljuprísurin er í botni, rentan er í botni, einki arbeiðsloysi og inntøkurnar røkka ørandi hæddum. Flogferðaseðlaprísirnir eru í botni. Byggivinnan hevur ovmikið at gera – tað er gerandiskostur, at útboðin arbeiði eru dýrari enn kostnaðarmetingarnar. Á brennistøðunum er rusk upp undir lúkurnar. Farmaskipini hava ongantíð verið so...
Hey tú…slakka líka av….
Eg var nú ein dagin og skuldi keypa eina vøru í einum handli í Havnini. Eftir sum handilin hevði føðingardag, var lýst við avsláttri – upp til 25%. Men prísurin var framvegis ov høgur – helt eg og valdi tí ikki at keypa vøruna í skundi. Heldur enn at fáa at vita hvat avslátturin er, vil eg vita hvat vøran kostar. Sama er galdandi fyri meg sum borgara, ið betali mín kommunuskatt og fái ov...
Skattalætti lump og bluff
Meðan aðrar kommunur royna at avgreiða fíggjarætlanina fyri næsta ár fyri kommunuvalið, hevur Tórshavnar kommuna valt at útseta viðgerðina av síni fíggjarætlan til eftir valið. 1.viðgerð stóð annars á dagsskránni fyri býráðsfundin í gjárkvøldið, men varð tikin av skrá. Ístaðin skal fíggjarætlanin nú skrumblast ígjøgnum í síðstu løtu. Sum skilst er rumbul í samgonguni um...
Katastrofu-alarmur á eldraøkinum hjá Tórshavnar kommunu
Nú fingu vit tað so at vita enn eina ferð. Hesuferð í ’Degi og Viku’. Reyðu tølini hjá Tórshavnar kommunu, sum millum annað avdúka manglandi vilja at loysa trupulleikarnar innan eldraøkið, og at tryggja okkara gomlu røktingarpláss. Í valskránni hjá borgarstjóranum, sum vit hava fingið við postinum, stendur m.a. at í 2020 eru fleiri ’heitar hendir’ um tey, ið tørva hjálp og umsorgan. Tó so...
Bíligari fjarhitaprísir
Fyri at stimbra undir, at húski gera íløgur í varandi orkukeldur verður arbeitt við eini avsláttarskipan í el-prísinum til tey, ið gera íløgur í ymiskar hitapumpuskipanir. Endamálið er at fáa sum flest at fara frá oljufýringum til varandi orkukeldur. Ein gongd leið – hugsa tey flestu. Ein minking í larmandi oljufýringum, dálkandi skorsteinum og lekandi oljutangum – og samstundis ein minking í...
Størri virðing fyri heimatænastu og eldrarøkt
Tey ættarlið, ið bygdu land gjøgnum stóran part av 20. øld eru nú komin upp í árini. Nú kommunan í farna valskeiði yvirtók eldraøkið, er tað okkara ábyrgd, at tryggja eina virðiliga og góða ellistíð fyri tey, ið undan gingu. Heimatænasta og eldrarøkt skal raðfestast og gerast munandi betri. Vit í einasta andstøðuflokkinum, vilja ítøkiligt hækka játtana til hetta stórmál við tíggju...
Vinnulívið má blóma
Fjølbroytt og blómandi vinnulív er fortreyt fyri framburði og fólksins trivnaði. Fortreytin eru góðir karmar at virka undir, so tey, sum reka vinnu, kunnu menna og vaksa um sítt virksemi. Tjóðveldi vil tryggja hesar karmar. Tað merkir eitt nú góðar atkomumøguleikar og parkeringspláss, skjótari viðgerð av loyvum og hjálp og stuðul til íverksetan og nýggjar vinnur. Havnirnar í kommununi eru týðandi...
Klubb 188 ein sólskinssøga
Í Tórshavnar kommunu eru seks ungdómshús fyri ung úr 6. til 8. flokk. Eitt teirra er Klubb 188 í Hoyvík, sum kommunan setti á stovn í mars 2010, og sum er vorðin ein sólskinssøga. Klubb 188 húsast undir somu lon sum Fríðarskúlin í Hoyvík, har millum 250 og 300 ung koma saman hvørja viku til sosiala samveru og ítriv av ymsum slag. Talan er ikki bert um hoyvíkingar, men um ung allastaðnis frá í...
Stinkar í Havn, tí tað stinkar at tosa um kloakkir
Elin Lindenskov segði í Degi og Viku í gjárkvøldið, at kloakkviðurskiftini ikki vóru dagførd í Tórshavnar kommunu, tí at tað ikki er áhugavert hjá politikarum at tosa um hesi viðurskifti. Tað er alvorligt, at so týðandi og átreingjandi mál ikki verða viðgjørd, tí tey eru ov keðiligt at fáast við… Av tí sama stinkar tað nógvastaðni í Havn, tí at tað stinkar at tosa um kloakkir. Heilt...
Tann gloymdi samfelagsbólkurin
Tað gongur sera væl í Føroyum í løtuni, og hetta merkja vit sjálvsagt eisini í Klaksvík. Arbeiðsloysið er lágt, og inntøkurnar renna inn í kommunukassarnar kring landið. Í slíkum tíðum er ofta lætt at gloyma ein bólk, ið ofta verður forfjónaður. Tað eru tey, ið hava sálarliga sjúku, og sum ferðast millum okkum dagliga. Hóast hetta økið formliga liggur undir landinum, eigur Klaksvíkar kommuna...
Ein pitsa um mánaðin – ella betri røkt?
Nú er skjótt val, og longu hava fleiri verið frammi og lovað stóran skattalætta í kommunuskattinum næsta ár, verða tey vald í Býráðið. Tað geri eg ikki. Í mínum huga eru so nógv øki, sum hava tørv á størri játtan, fyri at okkara veikastu og kærastu fáa tann stuðul og tænastu, tey hava tørv á. Hyggja vit eftir fíggjarætlanaruppskotinum fyri 2017 hjá Býráðnum, er ikki nógv at geva út av....
Vit mugu læra at lurta
Vit mugu læra at hugsa nýggja tankar á eldraøkinum. Alt kann ikki kannast við tølum og spurnarbløðum. Tað ber heldur ikki til at kopiera loysnir ókritiskt úr einari mentan í eina aðra. Tórshavn er egin býur við egnum umstøðum og fólkum. Tað finnist ein røð av ymiskum eldri, alt frá frískum til teimum ið tørva røkt. Tí skjóti eg upp, at vit leggja okkum eftir at halda afturvendandi menningardagar...
Rættvísur skattur
“Øll uttan Tjóðveldi lova skattalætta”, skrivar Sosialurin í oddagrein í dag og sipar til vallyftini hjá flokkunum upp undir kommunuvalið 8.november. Støða Tjóðveldis til skattalætta er púra greið: Vit eiga at taka sum minst av tí, sum borgarans er, til at tryggja øllum borgarum neyðugar og hóskandi tænastur. Tað er rættvísur skattur. Rættvísur skattur er at nýta skattapengarnar við skili og...
Svimjing skapar trivnað og góða heilsu
Svimjingini tørvar munandi bøttar umstøður í Tórshavnar Kommunu. 50m. svimjihylur er tí ovarlaga í raðfestingini av átøkum, sum vit eiga at fremja í komandi býráði. Eisini eigur svimjihøllin at verða ment til eitt nógv størri spælistað, har børn og familjur og einstaklingar kunnu verða upp í fleiri tímar ein dag, um tey ynskja tað. Svimjihylur og virksemi rundanum hann er við til at økja um...
Arktis – udfordringer og muligheder
Polarørkenen, både i syd og i nord, har igennem tiderne haft en tiltrækningskraft uden sidestykke. De fleste har orienteret sig vedrørende kapløbet om Sydpolen. Om Roald Amundsens sejr over Scott for snart 105 år siden. Roald blev hyldet verden over som sejrherren, imedens Robert Falcon Scott forfrossen skrev et halvfærdigt brev tiltænkt sin kære enke den 29. mars 1912, før han åndede livet fra sig i bidende kulde,...
Tey eldru eru ikki ein byrða
Tey eldru eru ikki ein homogenur bólkur og tey eru ikki ein byrða. Eldrapolitikkurin má laga seg til tann veruleikan, at fólk liva longri nú enn fyrr. Tey eldru hava lívsroyndir, tey flyta førningin víðari til komandi ættarlið. Eldri eru glað, røsk og áhugað í tí, sum ferð fram í samfelagnum. Nógv av okkara eldru luttaka aktivt í samfelagnum, eru vitjanarvinir, passa ommu- og abbabørn, eisini langommu-...
Vestara bryggja og vinnuliga virksemið
Hesa býráðssetuna kom Vestara bryggja av álvara í skotmálan, tá partar av býráðnum ætlaðu at gera baðiland, rusjibanar og vælverustovur á gamla Bacalao. Ikki minni var gleimurin, tá summi eisini ætlaðu at gera býráðssal uppi í sjálvari saltsiloini. Tú kendi teg næstan vera lendan í sjálvum Bábylon eina løtu. Ætlanirnar bóru brá av at vera lítið umhugsað upplop, og tær duttu eisini...
Musikkskúlin – langt millum orð og gerð
Hetta skrivaði forkvinnan í mentanarnevnd Tórshavnar býráðs í grein 15-04-2014: “Tórshavnar musikkskúli verður ikki vallyfti eina ferð afturat – tí áðrenn næsta býráðsval er hann liðugt bygdur. Tað liggur fast, at farið verður undir at byggja nýggjan musikkskúla í Havn nú. Og sum forkvinna í Mentanarnevnd Tórshavnar Býráðs fari eg at fylgja hesum máli, líka til skúlin stendur...
Avhøvda umsitingina og brúka pengarnar til tey gomlu? Nei álvara tos….
Í grein í Vágaportalinum 24.okt 2016 leggur eitt av valevnunum hjá Sambandsflokkinum eftir alment settum starvsfólkum og ynskir at avhøvda umsitingina og í staðin fyri brúka peningin til tey gomlu. Spurt verður um hvør hevur givið loyvi til, at fløkjasliga umsitingin skal eta helvtina av ’køkuni’ fyrst? Sum liður í einum vælskipaðum samskifti millum kommunu og borgara, er lyklaorðið opinleiki og...
Fjaldir dýrgripir skulu brúkast í ferðavinnuni
Visti tú, at vit eiga tvær víkingatoftir í Klaksvík? Og visti tú, at onnur teirra liggur mitt í okkara náttúruperlu, í viðarlundini úti í Grøv? Fáa vit víkingatoftirnar undan kavi aftur, kunnu hesar blíva til ein sannan mentanardýrgrip. Og víkingatoftirnar kunnu eisini fáa ómetaliga stóran týdning fyri okkara lokalu ferðavinnu. Vit eru well fyri ferðavinnuna Seinastu árini hava vit fingið...
Hava dugnaligt vinnulív – men ynskja meiri !
Í Vági er ikki vinnuloysi, tvørtur ímóti hava okur í Vágs kommunu eina røð av sera dugnaligum vinnufyritøkum innan fleiri ymiskar vinnugreinar. Fleiri av fyritøkunum eru tær einastu av sínum slagi í Føroyum. -Og okur eru eisini sera stólt um, at okur hava dugnalig vinnulívsfólk, sum tora at ganga aðrar leiðir og ikki minst hava áræði og dugnaskap at skipa soleiðis fyri, at framleiðsla kann...
Meira tíð til umsorgan, aktivering og innihald í gerandisdegnum
Vit skulu taka okkum væl av øllum borgarum í Tórshavnar kommunu. Kanska týdningarmesta málið hjá komandi býráði er at lofta eldraøkinum og dagstovnaøkinum. Vit eiga at hugsa bæði um starvsfólkini og brúkararnar. Uppgávan er rætt og slætt at vit mugu tryggja meira tíð til umsorgan, aktivering og innihald í gerandisdegnum á báðum økjum. Eg tosaði við eina unga kvinnu nú ein dagin. Hon er...
Eru vit Farum á bláman?
Tá tað eru so góðar tíðir, eigur tað ikki at vera neyðugt at taka lán og skuldarbinda okkum inn í eina framtíð, har vit ikki kenna til inntøkurnar. Vit liva í eini tíð har pengar floyma inn í kommunukassan. Og líka skjótt floyma teir út aftur, og tað skulu teir gera, tí kommunan skal ikki spara upp. Næstu árini standa stórar og kostnaðarmiklar avbjóðingar fyri framman. Kommunan hevur longu sum...
Taka væl ímóti útlendingum
Tórshavnar kommuna eigur at fevna um allar borgarar og hjúkla um teir. Tað er ein av mongu boðskapum Tjóðveldis til býráðsvalið. Hetta merkir eisini at taka væl ímóti útlendingum, sum velja kommununa sum teirra tilverustað. Fólk úr ikki færri enn 100 londum búgva longu sum er í kommununi. Tjóðveldi arbeiðir fyri, at tilmælini fyri integratiónspolitikk fyri Tórshavnar kommunu verða fylgd, og at...
Tíðarandin. Tit skulu eta tað sama!
Tíðarandin. Tit skulu eta tað sama! Mong eru vallyftini í hesum døgum. Eitt teirra, ið eg havi ilt við bæði, at tyggja og svølgja, snýr seg um eina heilsugóða matarskipan á dagstovnum og í skúlum. Eg eri ikki ímóti at stovnarnir sjálvir finna loysnir og framleiða millummála í køkinum. Men eg kann ikki taka undir við at matpakkin skal avskaffast. Vit sum foreldur elska faktiskt at gleða dóttur okkara...
Vinnumenning, íverksetan, hægri lestur og gransking savnast frá Debesertøð og niðan á Frælsið
Eitt ungt samfelag er eitt sunt samfelag, og bæði kommunan og samfelagið hevur tørv á gransking og vitanarskapan, so nýggj størv kunnu skapast. Tí skal Tórshavnar Kommuna seta sær høg mál og vilja verða altjóða lestrarbýur, har bæði føroyingar og útlendingar hava hug at lesa og granska. Til tess krevst eitt sterkt og savnað granskingar- lestrar – og íverksetara umhvørvi. Í dag er gransking...
Bussleiðin skal betrast – eisini fyri kollfirðingar
Bussleiðin í Tórshavnar kommunu kann av sonnum lýsast sum ein sólskinssøga. Hetta er ein tænasta, sum borgarar í kommununi eru glaðir fyri. At tað so eisini er ókeypis at ferðast við hesum bussum, ger søguna ikki verri. Siðvenja hevur verið, at broytingar, sum kosta pengar, ikki verða gjørdar í einum sáttmálaskeiði, og hetta hevur eisini verið praksis í hesum valskeiðnum. Tó eru onkrar...
Portur okkara til útheimin
Sum høvuðshavn landsins er Tórshavnar havn portur okkara til útheimin. Við hesum fylgir ein stór skylda til allatíðina at hava eitt vakið eyga við tí, ið rørir seg innan nýtíðar havnarvirksemi, so havnirnar í kommununi altíð eru brynjaðar og førar fyri at veita tær tænastur, ið kundarnir hava tørv á. Tórshavnar havn er tíbetur væl fyri fíggjarliga og sostatt før fyri at lúka hesa stóru...
Grundhugsjónin um tey sum hava minni um hendi
Grundhugsjónin um tey sum hava minni um hendi Í Klaksvík er tað soleiðis, at eitt pláss á einum røktarheimi liggur áleið á 7000,- Um tað pensjónin ikki røkkur til tað, mugu tey avvarðandi gjalda restupphæddina um ikki almannaverkið rindar tað, ið restar í. Fyri tey einligu foreldrini og tey ungu, sum vilja búsetast í býnum mugu vit finna eina loysn, møguliga við tvinnum bygningum, har tað liggur...
Vit eiga sjálvi okkara veikastu
Tað eru fólk, sum vilja øllum gott, og so eru tað fólk, sum í verki veruliga gera nakað munagott fyri fólk. Til seinna bólkin hoyrir barndomsvinur mín Martin Kúrberg. Hann virkar í tí dagliga sum leiðari á Herberginum hjá Frelsunar herinum á Dalavegnum. Herbergið hjálpur fyrst og fremst teimum á niðastu rok, teimum sum av ymiskum orsøkum ikki eiga tak yvir høvdið. Tey fáa eina heita song og morgunmat...
Tey flokkast um okkara valskrá
Tjóðveldi hevur í tveir mánaðir víst á, at farandi býráðsmeiriluti hevur verið eitt byggi- og betongstýri uttan mál og mið, og at neyðugt tí er at seta fólkið fyrst og fremst, so borgarar í øllum aldri kunnu fáa veruligar ábøtur. Serliga hava vit víst á, at ongin í meirilutanum tykist hava hugsað ein tanka um tær stóru avbjóðingar, ið verða á eldraøkinum í framtíðini, og at átøk tí...
Vit skulu laga umstøðurnar til framtíðar bygging
Tað er stórur tørvur á bústaðartilboðum í Tórshavnar kommunu. Fólk standa á bíðilista í langsamiligar tíðir, og hjá teimum nógvu er tað til fánýtis. Vit noyðast tí at finna alternativar loysnir, og vit noyðast at hugsa íbúðarmynstrið øðrvísi fyri at fáa eitt meira fjøltáttað tilboð, sum í størri mun enn nú nøktar bústaðartørvin hjá ymiskum bólkum í kommununi. Tórshavnar...
Eldraøkið – títt val
Tjóðveldi er einasta andstøða til politikkin á vaglinum, Einasta veruliga alternativ, ein flokkur ið setir “Fólkið Fyrst og Fremst”. Eldraøkið vantar orku, og tíbetur hava vit stak dugnalig starvsfólk, ið kempa sum úlvar fyri at fylgja við uppgávuni, okkurt meir skal til. Tí setir tjóðveldi inn á eldraøkinum við tíggjutúsund túsundkrónuseðlum. Tær 10 milliónirnar fara millum annað til at...
Perlan í Norðuratlantshavi
Tað er hugaligt sum umboð fyri Tjóðveldi at bjóða seg fram til býráðsval í Føroya størsta býi. Tórshavnar kommuna er landsins størsta við teimum flestu íbúgvunum og flestu skattakrónunum. Hon hevur serliga skyldu at veita bestu tænastur og vera framsíggin á øllum økjum. Moderniteturin í Føroyum sprettur úr Tórshavnar kommunu, og her virka vit fyri fólkaræði, javnrættindum og nýskapan. Vit eru...


text:
At gera íløgur í virðisbrøv kann vera eitt áhugavert ískoyti til eina samansparingarkontu. Tínar íløgur kunnu verða settar saman av ymiskum íløgusløgum, ið hvør sær vekta ymiskt alt eftir tínum íløguprofili.
Ymiskir íløgumøguleikar
Tað eru nógvir ymiskir íløgumøguleikar at velja ímillum. Tú kanst velja, um tú sjálvur vilt gera íløgurnar, um vit skulu gera tað fyri teg, ella um vit skulu gera tað í felag. Set teg í samband við okkum, so vit kunnu finna bestu loysnina til tín.
Les meira um tínar íløgumøguleikar her:
Yvirskipað um íløgur
At gera íløgur hevur altíð ein ávísan váða fyri, at væntanirnar um gongdina framyvir ikki halda. Ein íløga kann hava tap við sær treytað av gongdini í kursinum og tann, sum ger íløguna, ber váðan fyri hesum.


text:
Ross
Ross ella hestur (kvæðamál hors) (latín Equus caballus) er eitt stórt súgdjór ið hoyrir til hópin hovdýr. Rossið varð tað seinasta stóra djórið, ið varð tamt. Tað var fyri umleið 6000 árum síðan, so rossið og menniskjað heva fylgst langa leið saman. Fyri summi er rossið frítíðarítriv og stuttleiki, fyri onnur ítróttur; og so eru tað tey, ið ikki høvdu kunnað livað uttan at hava rossið sum arbeiðsdjór og til flutnings. Menniskjan fór undir at temja rossið uml. 4000 ár fyri Krist, og 1000 ár seinni vóru tamross vanlig nógvastaðni. Í 3000 ár vóru rossini einasta álit til flutnings. Fyrr var hesturin nærri lívinum hjá teim flestu enn í dag. Hesturin varð nýttur sum ferðingarross, sum arbeiðshestur og sum stríðshestur, tá ið kríggj var. Í dag verða hestar mest nýttir til undirhalds, og mestsum ikki til arbeðis. Vituligt er, at slík dýr høvdu ymisk heiti alt eftir kyni og aldri, og tað hava tey enn. Vit hava: fyl, ungross, ryssa ella mer, greðing og hest, sum geldur greðingur oftast verður róptur. Ross eru av gløggastu djórum og løtt at ala. Ross hava gott tev, síggja og hoyra væl, so tey varnast skjótt vanda og tvíspora av stað. Ross ganga á ytsta táliðinum, og uttan um hann er harður hornhógvur. Aftantil undir ilini er gyrðin hornbølla, hóvtungan. Rossið fjaðrar á henni, tá ið tað rennur. Hestaskógvar verða negldir undir hógvarnar, so hógvarnir slítast ikki á hørðum lendi.
Nú kenna vit mest hestakreftir í motorførum, bilum og bátum o.s.fr. Hóast flestu ross í dag eru tamd, so finnast framvegis villini ross so sum tað hótta asiatiska Przewalski'sa ross sum er tað einasta sanna villrossið í dag, og so onnur villini ross ið eru eftirkomarar av leysslopnum tamrossum. Evropeiska "Tarpanrossið" ella "Evropeiska villrossið" doyði út í 1909.
Rossasløg[rætta | rætta wikitekst]
Nú eru fleiri enn 75 mió tom ross, skift sundur í eini 100 ymisk sløg. Ross verða skift í trý høvuðssløg - Tung ross, ið mest verða nýtt sum arbeiðsross, til dømis shirerossið; Løtt ross, mest nýtt til kappríðing, til dømis arábaraross; Smáross, til dømis hetlandsponny. Hæddin á rossinum verður máld ovast á faksið. Málini eru bandmál ella stangarmál. Hetlendska rossið er eitt tað minsta rossaslagið, bara 100 cm. høgt. Shirerossið er av størstu rossum. Tað er hægri enn 185 cm. og vigar meira enn 1100 kg.
Føroyska rossið er sambært støddini í veruleikanum ein Poni eins og Hetlandsrossið. Mest vanliga ríðingarrossið í Føroyum í dag er Íslandsrossið.
Heitið[rætta | rætta wikitekst]
Frá kvæðunum kenna vit orðini hestur og gangari. Hetta merkir hestur ella ríðingarhestur eftir orðabók Chr. Matras'. Í dagligari talu verður felagsheitið ross ofta nýtt fyri ryssu (honhest), greðing (hannhest) og hest (geldan greðing). Upprunin til heitið ross er ikki kendur, men sambært orðabók Gyldendals frá 1991 (isbn 87-01-41132-2) merkir orðið stríðshestur. Frá søguligum keldum vita vit, at evropear einans nýttu greðingar í kríggi. Ross hevur tí helst merkt greðingur. At ross hava verið nýtt sum ferðingarhestar ber týski býurin Rosenheim boð um. Hetta var heim hestanna, tá ið farið varð um skarðið til Italiu. Týska stavsetingin er hin sama, sum vit nýta, við dupultum s'i. Í dag finst orðið bert í Føroyum, Íslandi og Hetlandi, við somu merking, men har íslendska stavsetingin er hross, og hetlendska russie. Í grannalondum okkara verður dýrið mest rópt hest ella hestur. Tó fyri sunnan (í Stóra Bretlandi) horse. Orðið hors hevur eisini verið nýtt í Danmark, sum staðarnøvnini: Horsager, Horsevej, Horsens og Horsestigen benda á.
Til hvussu hross verður til horse hevur málfrøðingurin Marius Staksberg hesa frágreiðing: Tá ið ljóð (fonem) í málinum á henda hátt skifta pláss, plaga vit at kalla tað umkast (metatesa). (Eitt føroyskt dømi er stivli til stilvi summastaðni í landinum.) Í hesum føri er ikki greitt, hvat er eldri, r + sjálvljóð ella sjálvljóð + r, tí bæði eru sera gomul. Men kanska er horse (fornenskt og danskt hors) eldri enn hross, germanskt *hrussa- og *hursa-, av indoevropeiskum *kers- 'renna', sbr. latín currere 'renna' og cursus 'renning', men tað er ikki full semja um upprunan (sbrt. Dansk Etymologisk Ordbog, Gyldendal 1976).
Bæði orðini hestur og ross hava verið nýtt í Føroyum rættuliga leingi. Hesum bera m.a. staðarnøvnini: Rossastíggjarnir og Hestfall boð um, men júst í hvørji merking er ilt at siga. Orðið ross verður ikki nýtt í Evropa í dag. Í Týsklandi verður orðið Pferd nýtt og bert fá kenna orðið ross. Hjá okkum verða orðini ross og hestar av teim flestu nýtt við somu merking. Vit siga eins og íslendingar: Hevur tú hestar, Hava rossini fingið o.s.fr.
Hestahús[rætta | rætta wikitekst]
Har hesturin stendur inni, verður í dag ofta kallað fjós. Hetta er kanska tí at hesturin hevur staðið saman við neytunum ella kúnni í fjósinum, har hønurnar eisini hildu til, ella har kúgvin stóð - tí nú kemur mjólkin úr handlinum. Vanligt var tó, at hestarnir vóru úti alt árið eins og seyðurin. Tað er ikki fyrr enn í tjúgundu øld, at farið varð at leggja tak á bólini, soleiðis at hesi vóru til seyðahús.
Annars hava vit sera gott skil á, at hønurnar eru í høsnarhúsinum, gásin í gásarhúsinum, seyðurin í seyðahúsinum og kúgvin í fjósinum. So tað er onki meir náttúrligt, enn at hesturin er í hestahúsinum. Hetta heitið verður eisini nýtt í grannalondum okkara. Summum dámar betur at nevna hetta rossahús ella rossastallur. Analogt áðurnevnda stavar hetta heiti kanska úr herinum.


text:
Flogbóltur: Beinleiðis stroyming Dráttur – Fleyr
ítróttur09-01-2017 - 18:36 - Jóanis Nielsen
Oddaliðið í kvinnudeildini Dráttur tekur í kvøld ímóti Fleyr í Høllini á Giljanesi kl. 19,30.
Bæði liðini stíddist seinasta ár um FM-heitið, og tá var tað Havnaliðið, sum vann FM, eftir eitt avgerandi gull-sett í Høllini á Hálsi í Havn.
Men í ár er tað Dráttur, sum liggur á 1. plássi í landskappingini við 18 stigum fyri 6 dystir – tvs. at tær hava vunnið allar dystirnar higartil 3-0 ella 3-1.
Mótstøðuliðið í kvøld Fleyr hevur ikki havt tað bestu byrjanina, og liggur á einum 5. plássi við 8 stigum, so hjá teimum er umráðandi at vinna dystin í kvøld 3-0 ella 3-1, so tær kunnu koma ájavn við Mjølnir á 4. plássi.
Liðini møttust í desember í steypakappingini, og tá vann Fleyr sannførandi 3-0 við settmununum 25-17, 25-14 og 25-22.
Kringvarp Føroya stroymar dystin í kvøld beinleiðis kl. 19,30 á hesum linki:
https://www.youtube.com/watch?v=yQr5g7LVeH8


text:
Giorgos Andrea Papandreou
Giorgos Andrea Papandreou (grikskt: ΓeώpYιoς A. Πaπavδpέou ella tann styttri formurin: ΓιώpYoς, føddur 16. juni 1952 í Minnesota, USA) er ein grikskur politikari, limur í sosialistiska flokkinum PASOK. Á valinum 4. oktober 2009 fekk flokkur hansara meiriluta og kom til valdið og hann gjørdist forsætisráðharri Grikkalands, eins og faðir hansara Andreas Papandreou og abbi hansara Giorgios Papandreu hava verið tað áður. Í 1988-89 og aftur í 1994-96 var hann undirvísingar- og kirkjumálaráðharri, 1999 til 2004 var hann uttanríkisráðharri. Hann var leiðari fyri flokkin PASOK frá februar 2004 til mars 2012. Georg Papandreou gjørdist 182. forsætisráðharri Grikkalands hin 6. oktober 2009. Hann fór frá hin 11. november 2011 fyri at ein tjóðareindarstjórn (national unity government) kundi taka sær av fíggjarkreppuni í landinum.


text:
Kvívíks Jógvan
Joen Danielsen (nevndur Kvívíks Jógvan og Kvívíkar-Jógvan) (* 11. juni 1843 í Kvívík - † 2. mai 1926 við Gjógv). Hann vaks upp saman við Jóani Peturi upp í Trøð.
Var m.a. húskallur í Mikladali og á Selatrað, áðrenn hann giftist og búsettist við Gjógv.
Eingin skipað skúlagongd var í bygdini tá, men hugaður sum drongurin var fyri bókini, lærdi hann seg sjálvur at lesa bæði føroyskt og danskt.
Í 1855 gjørdist V. U. Hammershaimb prestur í Norðstreymoy og flutti inn á Kirkjuteigi í Kvívík. Jógvan var tá 12 ára gamal, og skjótt leitaði hann sær í prestagarðin, har bøkur vóru at fáa til láns.
Tá Jógvan var komin til mans, fór hann út á ymsar bóndagarðar at tæna, og seinni fór hann til skips.
Á vetri 1872 varð hann biðin til húskall norðuri við Gjógv; her fekk hann sær konu, tey giftust í 1875, og her búði hann til deyðadags 1926.
Kvívíks-Jógvan var komin væl upp í árini — mundi liggja um 50 ára aldur — tá hann steig fram sum yrkjari. Partvíst yrkti hann sangir, ið lovprísa føðilandi og móðurmáli, partvíst yrkti hann kvæði og tættir, kendastu teirra eru »Kópakvæði« og »Trolara-tátturin«.
Tað nógva av tí, hann hevur yrkt, er savnað saman í bókini »Yrkingar«, ið felagið Varðin gav út í 1926.
Sagt verður at nógvar av yrkingum Kvívíks Jógvans, fórust við tað at nógv bleiv brent vegna tuberklar í húsinum.
Innihaldsyvirlit
Útgivið[rætta | rætta wikitekst]
- 1926 - Jógvan Dánialsson (Kvívíkar-Jógvan): Yrkingar
- Nú komin er mín lívskvøldarstund.
- Jólasálmur.
- Páskasálmur.
- Kvæðið um skapanina.
- Kópakvæðið.
- Lýð á ljóðið.
- Føroya málið.
- V. U. Hammershaimb.
- Frælsiskvæði (Fríheitskvæði).
- Ránsmannavaldið í Føroyum.
- Trolaratátturin.
- Fólkatingsvalið 1903
- Valkvæði.
- Heilsa til Fríðriks 8nda.
- Songur um kríggið 1914.
- Til fólkafundin á Eiðisskarði hin 13 juli 1919.
- Kvæði til Føroya dans.
Aðrar yrkingar[rætta | rætta wikitekst]
- Føroya háskúli (Fuglaframi 11. juni 1901)
- Til ein fund í Føroyingafelagnum í Keypmannahavn (Fuglaframi 27 .august 1901)
- Løgtingsins hálvthundrað ára dagur, 29. juli 1908 (Varðin 8. bind 1928)
- Heilsa til Noregs. (Varðin 8. bind 1928)
- Við Stevnuvál. (Lisin upp á fólkafundi 6. juli 1913. Óprentaður)
Yrkingar á donskum[rætta | rætta wikitekst]
- Velkomsthilsen til Kong Frederik VIII.
- Om alt det kors vi lide. (Um vanlukkuna í Sandvíksgrindini í 1915)
- Jeg begynde vil en sang.
- Nu længes fluks min matte krop.
- Nu vil jeg her begynde. (Um vanlukkuna, tá ið klaksvíkssluppin Kristina gekk burtur í 1920)
Keldur[rætta | rætta wikitekst]
- Tummas Lenvig og Katrin Næs: Tveir yrkjarar úr Kvívík - Fróðskapur 2006, Setursrit 3


text:
At hava møguleikan at reika data uttanlands kann vera ógvuliga gott, og ofta kann tað eisini lætta um hjá tær á ferðini. Tó er vert at hava í huga, at datareiking kann vera kostnaðarmikil. Tað eru serliga nakrir dataslúkar, og við smáum fyrivarnum kanst tú lætt sleppa tær undan óneyðugum datareikingarkostnaðum.
Myndir kunnu siga meira enn túsund orð, men á netinum kosta tær eisini hareftir.
- Tað kann vera ein fyrimunur at halda seg frá síðum við nógvum myndum.
- Tú kanst seta fartelefonina til ikki at heinta myndir, tá tú reikar við henni á netinum, sindur keðiligari, men bíligari.
- Tað kostar líka nógv at heinta teldubrøv sum annað tilfar. Ansa tí eftir, hvussu stór teldubrøvini eru, áðrenn tú tekur tey niður.
- Telefonsvararin kann hava óneyðugan kostnað við sær, tí er tað vert at umhugsa at sláa hann frá, meðan tú ert á ferð.
- Tá tú brúkar GPS’ara, rindar tú fyri hvørt megabyte, eins og tú gert við teldu og fartelefon. Brúka tí GPS’aran við skili og hav eyguni við teljaranum á tólinum.
- Dagføringar eru betur gjørdar á heima ella á einum WI-FI netið.
Um tú ætlar tær at nýta data meðan tú ert burtur, skalt tú tedra fyri data-reiking á telefonini.
Soleiðis tendrar tú data-reiking á iPhone:
1. Far til 'Indstillinger'
2. Trýst á 'Generelt'
3. Trýst á 'Netværk'
4. Set 'Data-roaming' til
Soleiðis tendrar tú data-reiking á Android:
1. Far til 'Indstillinger'
2. Trýst á 'Mobildata'
3. set flugubein í dataroaming
Soleiðis tendrar tú data-reiking á Windows Phone:
1. Far til 'Indstillinger'
2. Trýst á 'Mobildata'
3. tendra dataroaming


text:
Orð og lag: Aage Samuelsen
Týtt: Kajfinn Hammer
1. Hevur frið við Guð tú funnið og er sál tín endurfødd?
Ert tú doyptur fult við vatni og við Ond?
Tú, sum dag og nátt má streva, gera bót og betra teg,
roynir altíð sjálvur loysa tíni bond!
Niðurlag: Trúgv á Jesus, tað Guðs Lamb,
sum breyt syndarinnar bann,
og sum rópti út hin dag’: Tað er fullgjørt!
Kom og gev teg fult til Hann,
sum eitt Ævigt Lív tær vann;
tann, sum trýr, skal síggja megi Guðs og dýrd!
2. Alt ov leingi hevur tú nú dvølt við Rómarbrævið 7,
og tú gert alt tað, tú sjálvur ikki vil’!
Flyt nú til kapittul 8 frá fordøming, trælkan, neyð,
tí tá gerst tú tað, teg Andin leiðir til.
3. Tá tú hoyrir onnur gleða seg og syngja Guði prís,
tekur tú teg burt og bara finnist at!
Lat ístaðin hjartað vera fylt við lovsangi og prís,
Himmalarvurin, Hann vann tær, er jú tín!


text:
Orð: Petur Jacob Sigvardsen
Viðmerking: Yrktur 30.-31. oktober 2007.
Á fríðum fjalli Jesus stendur,
har dýrdin birtist himni frá.
Men tá hann oman aftur vendir,
er sjúka bert og neyð at sjá.
Ein táradalur heimur er,
har hvør fær sítt, ið hvussu fer.
Úr fjøldini ein faðir kemur,
tí sonur hans so sjúkur var.
Hann grætur og seg illa gremur,
tí hjálp hann ei frá nøkrum fær.
“Miskunna oss, eg biði teg,
um tú ert mentur, hoyr so meg!”
“Um tú ert mentur!” Jesus segði,
“alt gjørligt er hjá tí, ið trýr!”
Helst hesin faðir hugsað hevði,
at megin øll í honum býr.
Men Jesu svar var mikið vert:
Her ræður um at trúgva bert!
“Eg trúgvi; hjálp tú vantrúgv míni!”
so grátandi tá pápin bað.
Hvør kennir ei í angist síni
tað sama rópið sorgardag,
tá stríðið millum vantrúgv trúgv,
sum djúpt í okkum hevur búgv.
Tó veiku trúgv ei Jesus vrakar,
og sonurin fekk heilsubót.
Tá sorg og sjúka okkum rakar
og nívir instu hjartarót;
rætt, Jesus, oss tá hjálparhond
og styrk tá vára trúarbond.
Tøkk at tú vilt hjá okkum vera,
tá sút og sorgir herja her.
Hjá teim, ið tungar byrðar bera,
tú teirra sálarlækni ver.
Leið oss, o Krist, tá nátt er av,
til landið handan lívsins hav.


text:
20. august
20. august er dagur 232 í árinum í gregorianska kalendaranum (dagur 233 um skotár er). 133 dagar eru eftir av árinum. Henda dag verður sagt, at ritan fer úr bjørgunum.
Hendingar[rætta | rætta wikitekst]
- 2014 - Pál Joensen vann silvur í 1500 m frí á EM í Berlin við tíðini 14:50.59. Vinnarin var italiumaðurin Gregorio Paltrinieri, ið setti nýtt evropeiskt met við tíðini 14:39.93.
- 2014 - ES tekur handilsforðingarnar móti Føroyum aftur. Handilsforðingarnar vardu í knapt ár, frá 28. august 2013 til 20. august 2014. Av tí at ES sleppur handilsforðingunum, taka Føroyar altjóða rættarmálini móti ES aftur.


text:
Stýrið er evsti myndugleiki, og hevur ábyrgdina av virksemi Setursins mótvegis landsstýrismanninum. Stýrið setir í starv og loysir úr starvi rektara, dekanar og fyrisitingarstjóra.
Sigurd í Jákupsstovu varð settur í starv sum rektari 1. september 2011 - í fyrstu atløgu í fimm ár. Skeið hansara er longt við trimum árum, soleiðis, at hann er settur rektari fram til 31. august 2109.
Í tíðarskeiðinum 1. mars 2016 til 28. februar 2017 eru niðanfyristandandi settir sum varadekanar.
- Janus Jensen, varadekanur fyri Námsvísindadeildina
- Turið Sigurðardóttir, varadekanur fyri Føroyamálsdeildina
- Hans Andrias Sølvará, varadekanur fyri Søgu og samfelagsdeildina
Hans Pauli Joensen, dekanur fyri Náttúrvísindadeildina og Sjúkrarøktarfrøðideildina, er vararektari frá 1. mars 2016 at rokna.
Leiðslan á Fróðskaparsetur Føroya


text:
6.-12. februar
ESAIAS 47-51
Sangur nr. 120 og bøn
Innleiðandi viðmerkingar (3 min. ella minni)
DÝRGRIPIR ÚR GUDS ORÐI
„Akta vit Jehova, hevur tað signingar við sær“ (10 min.)
Es 48:17 – Sannir tilbiðjarar fylgja leiðbeiningini frá Gudi (ip-2-D 131 stk. 18)
Es 48:18 – Jehova elskar okkum og vil, at vit skulu gleðast um lívið (ip-2-D 131 stk. 19)
Es 48:19 – Lýdni gevur ævigar signingar (ip-2-D 132 stk. 20-21)
-
Leita eftir andaligum gimsteinum (8 min.)
Es 49:6 – Hvussu er Messias „ljós heidninga“, tó at hansara tænasta á jørðini var avmarkað til ísraelsfólk? (w07-D 15/1 9 stk. 8)
Es 50:1 – Hví spurdi Jehova ísraelsfólk: „Hvar er skilnaðarbræv móður tykkara?“ (it-2-D 817 stk. 3-4)
Hvat hevur bíbliulesingin hesa vikuna lært meg um Jehova?
Hvat úr bíbliulesingini hesa vikuna kann eg brúka í boðanini?
-
Upplestur úr Bíbliuni: (4 min. ella minni) Es 51:12-23
GER FRAMSTIG Í BOÐANINI
Framløguuppskotini henda mánaðin (15 min.) Orðaskifti grundað á framløguuppskotini á forsíðuni. Vís filmarnar við framløgunum, og tosa síðani um høvuðspunktini eftir hvønn film. Í februar kunnu vit eisini bjóða Er livet en Skabers værk? ella Fem gode spørgsmål om livets oprindelse, alt eftir hvønn áhuga tann vitjaði hevur. (Sí rammuna „Fem gode spørgsmål om livets oprindelse“.)
LÍVIÐ SUM KRISTIN
Sangur nr. 89
Samkoman leggur til rættis (7 min.) Uppskot: Orðaskifti grundað á ’Árbókina’. (yb16-D 144-145)
Verð vinur Jehova – Akta Jehova (8 min.) Orðaskifti. Legg fyri við at vísa filmin Bliv Jehovas ven – Adlyd Jehova. Set síðani hesar spurningarnar: Hvat er størsta grundin til, at vit eiga at akta Jehova? (Orð 27:11) Hvussu eiga børn at akta Jehova? Hvussu eiga vaksin at akta Jehova?
Samkomubíbliulestur: (30 min.) kr-D kap. 8 stk. 1-7 og rammuna „Den gode nyhed på mere end 670 sprog“
Tak samanum, og sig í stuttum frá skránni í næstu viku (3 min.)
Sangur nr. 98 og bøn


text:
Sahara
Sahara er størsta oyðimørkin í heiminum. Sahara er næstan so stór sum øll Evropa, hon tekur triðingin úr Afrika (9,100,000 km²). Sahara røkkur eystan úr Reyðahavi og vestur í Atlantshavi, norður at Atlasfjøllunum og Miðjarðarhavinum og suður at Sudan, nakað suður um 20 stig á norðurbreidd. Her veksur næstan einki.
Veðurlagið í Sahara er sera heitt, tí har sær sólin hvønn einasta dag frá morgni til myrkurs frá skýleysum himli. Hitin verður tí óførur um dagin, eini 45-50 °C (113-122 °F) stig í skugganum. Veðurlagið í Sahara er sera eins alt árið, tí hvør dagur er sólardagur, og hvør dagur er regnleysur. Í teimum flestu støðum ganga fleiri ár ímillum hvørt ælið. Fjøllini Tibesti (í Libya) og Ahaggar (í Algeria) koma upp í 3.000 metra hædd, tey eru heldur svalligari at búgva í enn niðri á háslættunum, og har uppi kemur ikki so lítið av avfalli. Har eru tí fleiri vala bygdir.
Seinastu árini hevur Saharaoyðimørk etið seg longri og longri suðureftir, og nógv gott beitilendi er vorðið oyðimørk. Fá fólkasløg hava lagað seg til at búgva í Sahara. Eitt av hesum harðbalnu fólkasløgum eru tuaregar, sum í øldir hava livað sum flakkfólk og eru gitnir fyri at fara langar leiðir ígjøgnum oyðimørkina á marknaðirnar við salti.


text:
Per Petterson
Per Petterson (18. juli 1952 í Oslo) er norskur rithøvundur. Hann er útbúgvin bókavørður og hevur arbeitt sum bókahandlari, týðari og ummælari. Hann gjørdi fyrstu ferð vart við seg sum rithøvundur við stuttsøgusavni í 1987 og hevur skrivað 7 bøkur. Per Petterson varð innstillaður til Bókmentavirðisløn Norðurlandaráðsins í 1997 fyri bókina Til Sibir. Við bókini Út at stjala ross gjørdist hann rættiliga kendur og vann fleiri virðislønir. Í 2009 vann hann Bókmentavirðisløn Norðurlandaráðsins fyri bókina Jeg forbanner tidens elv.
Útgávur[rætta | rætta wikitekst]
- Aske i munnen, sand i skoa, stuttsøgur (1987).
- Ekkoland; skaldsøga (1989).
- Det er greit for meg skaldsøga (1992).
- Til Sibir skaldsøga (1996).
- I kjølvannet skaldsøga (2000).
- Ut og stjæle hester; skaldsøga (2003). Á føroyskum í týðing eftir Jákup í Skemmuni: Út at stjala ross, Nýlendi 2006.
- Månen over porten; tíðargreinir (2004).
- Jeg forbanner tidens elv; skaldsøga (2008). Bókmentavirðisløn Norðurlandaráðsins 2009. Á føroyskum í týðing eftir Jákup í Skemmuni: Bannað veri tíðaráin, Nýlendi 2009.
- Jeg nekter, skaldsøga (2012)


text:
Orð: Valdimar Briem
Lag 1: Minnst þú, ó, maður, á minn deyð
Lag 2 (28. juli 2007): Knút Olsen
Týtt: Petur Jacob Sigvardsen
Viðmerking: Týddur í juni 1994.
1. Mín Harri Jesus, hvar fert tú?
ei nýtist mær at spyrja nú;
eg veit, tú fórt til fedraheim
at fagna boðskapin við gleim.
2. Tú har manst spyrja: Hvar fert tú,
sum hoyrir rødd á Drotni nú?
Hoyr, gongur tú á leiðum teim,
ið bera teg til fedraheim?
3. O, hvar fert tú, mítt barnið blítt,
sum brosar nú so milt og frítt?
O, Gud veit, hvar tín liggur leið,
hann leiði teg títt æviskeið.
4. Og hvar fert tú sum fok avstað
sum heiðin hind hvønn lívsins dag?
Tak pund títt, handla nú við tí,
so ferð tín endar himni í.
5. Og hvar fert tú, sum langa leið
her runnið hevur lívsins skeið?
Um rongum vegi tú ert á,
tak aðra betri stevnu tá.
6. Tú, barn mítt, hvørt sum tíðin fer,
Guds Halgi Andi fylgi tær,
og hvar enn liggur leiðin tín,
teg leiði Drottin heim til sín.


text:
12. november
12. november er dagur 316 í árinum í gregorianska kalendaranum (dagur 317 um skotár er). 49 eru dagar eftir av árinum.
12. november. Torkil. Teir vita ikki um nakað halgimenni við hesum navni, men tað er komið við í danskar álmanakkar frá 1725. Navnið er norrønt og er samansett av gudsnavninum Tórur, og Ketil, sum merkir hattur ella hjálmur. Vanligur fyrsti liður í mongum staðarnøvnum í Føroyum. Torkil er eitt av teimum fáu persónsnøvnunum, sum er funnið á rúnarsteini í Føroyum (í Sandavági).


text:
Orð og lag: Ira Forest Stanphill
Týtt: Árni Jacobsen
Upprunaheiti: Room at the cross for you
1. Við krossin, har Frelsarin leið,
er eitt skýli, sum svíkja skal ei.
Í tí blóði, sum rann,
sum frá synd reinsa kann,
mong sálin sær ævigu frelsuna fann.
Niðurlag: Við krossin er rúm til tín,
við krossin er rúm til tín.
Tó at mong funnu læ
við Golgata træ,
er við krossin enn rúm til tín.
2. Um mong hava funnið tað stað
og har gjørdust í sál síni glað,
ja, so bíðar hann har,
heimsins frelsari, tær,
við krossin, har syndaskuld tín goldin varð.
3. Hin frelsarahondin, hon ber,
og hans kærleiki ævigur er.
Um so sól gyllir leið,
ella myrkrið seg seig
um vegin, so svíkur tín frelsari ei.


text:
Handilstreytir
Gjalding
Gjaldast kann við hesum kortum á heimasíðuni: eDankort, Dankort, Visa, Visa Electron, JCB, Mastercard og Mastro. Peningurin verður ikki trektur av kortinum fyrr enn lýsingin er komin á torg.fo.
Prísur
Allir prísir eru í DKK. Øll avgjøld eru íroknað prísin.
Iðranarrættindi
Sum kundi hevur tú rætt at iðra títt keyp sambart reglunum í brúkaraavtalulógini (Lóg nr. 139 fra 29. mars 1978 om visse forbrugeraftaler). Tú hevur 14 dagar frá tí vøran er keypt at iðra títt keyp. Freistin verður at rokna frá tí degi, tú hevur móttikið vøruna. Peningurin verður fluttur á tað gjaldskortið/kontonummarið, sum nýtt varð av kundanum at keypa tænastuna fyri. Neyðugt er, at hjáleggja kvittan ella bíleggingarváttan.
Órøtt tænasta
Hevur tú fingið aðra tænastu enn ta, sum tú bílegði, meira ella minni av tænastuni, ella er tænstan ikki sum hon skal, hevur tú 1 árs attalurætt, sambart keypslógini. Stinga trupulleikar seg upp, vend tær so til torg@torg.fo ella ring 20 80 80.
Peningurin verður fluttur á tað gjaldskortið/kontonummarið, sum nýtt varð av kundanum at keypa tænastuna fyri.
Neyðugt er, at hjáleggja kvittan ella bíleggingarváttan. Iðranarrættindi viðvíkjandi serframleiddum vørum
Trygd
Fyri at kunna keypa á torg.fo er neyðugt at geva okkum persónligar upplýsingar, so sum navn, bústað, teldupost adressu, telefonnummar. Torg.fo verjir persónligu upplýsingarnar, sum vit fáa frá tær. Upplýsingarnar verða brúktar til at avgreiða títt keyp, og einki annað. Upplýsingarnar verða ikki brúktar í sambandi við marknaðarføring. Torg.fo gevur ella selir ikki upplýsingarnar víðari til ein triðja part.
Allar upplýsingar um gjaldskort verða fluttur um netið í bronglaðum líki.
Cookies
Tað er ein tøknilig fyritreyt, um keypast skal um telduna, at ávísar upplýsingar verða goymdar á tíni teldu. Hetta verður nevnt ”cookie”. Tað vil siga, at síðan kennir teg aftur, tá ið tú vitjar síðuna aftur.


text:
Thomas Kingo
Thomas Hansen Kingo varð føddur tann 15. desember 1634 í Slangerup í Sæland, Danmark og deyður tann 14. oktober 1703 í Odense, Danmark. Hann var biskupur á Fjóni og sálmaskald.
Kingo bleiv guðfrøðingur í 1658, síðani húslærari og prestur, til hann gjørdist biskupur á Fjóni í 1677. Hann er best kendur fyri at yrkja sálmar, men hevur eisini yrkt hópin av skemtivísum, tættum, lýriskum náttúrulýsingum og heiðurskvøðum. Hann hevði við sálmunum í Den forordnede ny Kirkepsalmebog (Kingo-sálmabókin) frá 1699 ómetaligan týdning fyri kristnitrúnna í Føroyum fram til 20. øld.
Útvortis ávísing[rætta | rætta wikitekst]
- Kalliope.org - Thomas Kingo
- Runeberg.org - Dansk Biografisk Leksikon: Thomas Kingo
- Stamps.fo - Postverk Føroya - Jólafrímerki 2003, Thomas Kingo (kelda)


text:
Orðing, mál og snið
Handilslýsingar og kunngerðir skulu orðast soleiðis, at tær eru lættar at skilja og hava ein náttúrligan málburð. Kringvarpið tekur endaliga avgerð um øll ivamál viðvíkjandi innihaldi, orðing og sniði.
Treytir
1. Kringvarp Føroya sendir handilslýsingar og kunngerðir við heimild í løgtingslóg nr. 61 frá 16. mai 2006 um kringvarp, sum seinast broytt við løgtingslóg nr. 163 frá 24. desember 2015.
2. Lýsingar kunnu vera handilslýsingar ella kunngerðir. Við kunngerðir er at skilja lýsingar við kunnandi endmáli. Við handilslýsingar er at skilja lýsingar við handilsligum endamáli. Handilslýsingar kunnu verða lisnar lýsingar ella ljóðlýsingar.
3. Handilslýsingar og kunngerðir skulu verða greitt orðaðar og sømiligar, og innihaldið má ikki vera villeiðandi. Lýsingar mugu ikki stríða ímóti galdandi lógum ella fyriskipanum annars.
Ikki er loyvt at lýsa við heilivági, tubbaksvørum ella drykkivørum við alkoholinnihaldi.
Loyvt er ikki at lýsa fyri búskaparliga heftum sjónarmiðum ella fyri átrúnaðarligum ella politiskum áskoðanum. Í handilslýsingum og kunngerðum er ikki loyvt at seta fram sjónarmið ella atfinningar móti politiskum flokkum, feløgum, stovnum, fyritøkum ella privatpersónum.
Kringvarpið vegleiðir um, hvussu kunngerðir skulu orðast. Handilslýsingar og kunngerðir skulu orðast soleiðis, at tær eru lættar at skilja og hava ein náttúrligan málburð. Kringvarpið tekur endaliga avgerð um øll ivamál um innihald, orðingar og snið í handilslýsingum og kunngerðum.
4. Lýsingar frá handilsfyritøkum, ið ikki verða lýstar við handilsligum endamáli, verða at rokna sum kunngerðir. Lýsingar frá felagsskapum um tiltøk, ið til dømis hava til endamáls at savna inn pening, verða at rokna sum kunngerðir.
5. Kunngerðir kunnu t.d. fevna um føðingardagar og brúdleyp, lýsing eftir arbeiðsfólki, lýsing um ferðaætlanir, almennar fundir, samkomur, konsertir, dans, biosýningar, sjónleikir v.m. Ikki er loyvt í hesum kunngerðum, at nýta nøvn á ískoytisveitarum, eitt nú í sambandi við tiltøk.
6. Handilslýsingar eru lýsingar, ið verða lýstar við handilsligum endamáli. Hesar kunnu verða lisnar lýsingar ella ljóðlýsingar.
7. Kringvarpið ásetir prísin á kunngerðum og lýsingum. Kunngerðir og lýsingar eiga at verða goldnar innan 14 dagar. Kringvarpið kann krevja, at lýsingar/kunngerðir verða goldnar, áðrenn tær verða miðlaðar.


text:
6. desember 2013
Ídag hevur Landingarmiðstøðin á Toftum fingið nýggjar eigarar. Nýggju eigararnir eru teir somu sum síðani hálvan apríl í ár hava leigað Landingarmiðstøðina frá Trotabúnum.
SÝani P/F Landingarmist° F°roya mßtti gevast vi virksemi sÝnum ßrenn pßskir Ý ßr, hevur b˙stjˇrin Eyfinnur Jacobsen, advokatur, havt ßbyrgdina av trotab˙num.
Virksemi lß bara stilt Ý ein lÝtlan mßna, tÝ sÝani 15. aprÝl hevur SP/F Landingarmist°in vi Toftagjˇgv leiga landingarmist°ina frß trotab˙num.
Og ta er n˙ hetta felag, SP/F Landingarmist°in vi Toftagjˇgv, sum hevur keypt landingarmist°ina. Talan er um ein samanbygdan virkisbygning, vi tilhoyrandi ˙tb˙nai.
Eigararnir Ý SP/F Landingarmist°ini vi Toftagjˇgv eru Niclas Davidsen, R˙ni Lamhauge, Per Mikkelsen og SP/F Molva v/ Jˇhannus M. Olsen og Pola Hansen.
Niclas Davidsen er nevndarformaur og R˙ni Lamhauge er stjˇri.
Uppß fyrispurning um, hvat keypskostnaurin er, siga teir bßir, Niclas Davidsen og R˙ni Lamhauge, at teir hava havt forhandlingar vi b˙gvi og BankNordik, og seljari og keypari eru samdir um ikki at upplřsa keypsprÝsin, men at bßir partar eru n°gdir vi prÝsin.
Teir bßir lata hampuliga vŠl at gongdini Ý tÝarskeinum, teir hava leiga landingarmist°ina.
Aftur
- Hetta er kanska ikki besta tÝin til at gera Ýl°gur Ý vinnuvirksemi, sum Ý stˇrstan mun er grunda ß botnfiskafiskiskapin undir F°roym, men vit vˇna, at fiskiskapurin Ý framtÝini fer at taka seg uppaftur. Vit tr˙gva uppß, at vit Ý framtÝini fara at fßa nokk at gera og at ta fÝggjarliga fer at bera til, ella h°vdu vit sjßlvandi ikki gj°rt hesa Ýl°gu, siga Niclas Davidsen og R˙ni Lamhauge.